title: Smernica Európskeho parlamentu a Rady 2009/142/ES z  30 novembra 2009 týkajúca sa spotrebičov spaľujúcich plynné palivá (Text s významom pre EHP)

text:
               16.12.2009

               SK

               Úradný vestník Európskej únie

               L 330/10

      SMERNICA EURÓPSKEHO PARLAMENTU A RADY 2009/142/ES
   z 30 novembra 2009
   týkajúca sa spotrebičov spaľujúcich plynné palivá
   (kodifikované znenie)
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 95,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s postupom ustanoveným v článku 251 zmluvy (2),
   keďže:

               (1)

               Smernica Rady 90/396/EHS z 29. júna 1990 o aproximácii právnych predpisov členských štátov, týkajúcich sa plynových spotrebičov (3) bola podstatným spôsobom zmenená a doplnená (4). V záujme jasnosti a prehľadnosti by sa mala táto smernica kodifikovať.

               (2)

               Členské štáty sú zodpovedné na svojom území za ochranu zdravia a bezpečnosti obyvateľov a prípadne aj domácich zvierat a tovarov pred rizikami vyplývajúcimi z používania plynových spotrebičov.

               (3)

               V niektorých členských štátoch je formou kogentných ustanovení čiastočne definovaná bezpečnostná úroveň vyžadovaná v prípade spotrebičov, ktoré spaľujú plynné palivá, a to špecifikovaním dizajnu, prevádzkových charakteristík a inšpekčných postupov. Tieto kogentné ustanovenia nevyhnutne nevedú k rozdielnej bezpečnostnej úrovni v jednotlivých členských štátoch, ale v dôsledku ich odlišnosti vedú k prekážkam obchodu v rámci Spoločenstva.

               (4)

               V členských štátoch sú rôzne podmienky, čo sa týka druhov plynu a zásobovania. Tieto podmienky nie sú zjednotené, pretože situácia v zásobovaní energiou a v rozvodoch energie je v jednotlivých členských štátoch špecifická.

               (5)

               Právo Spoločenstva poskytuje možnosť, odchylne od jedného zo základných pravidiel Spoločenstva, konkrétne voľného pohybu tovaru, aby prekážky tomuto pohybu v rámci Spoločenstva, ktoré vyplývajú z rozdielov vo vnútroštátnych právnych predpisoch vzťahujúcich sa k predaju tovarov, boli akceptované do tej miery, pokiaľ sú nevyhnutné na splnenie záväzných požiadaviek. V dôsledku toho by sa zjednocovanie právnych predpisov v tomto prípade malo obmedziť na opatrenia, ktoré spĺňajú tak základné požiadavky ako aj záväzné predpisy v oblasti bezpečnosti, zdravia a úspor energie vo vzťahu k plynovým spotrebičom. Tieto požiadavky by mali nahradiť vnútroštátne právne predpisy v tejto záležitosti, lebo ide o základné požiadavky.

               (6)

               Udržiavanie a zvyšovanie úrovne bezpečnosti dosiahnutej v členských štátoch predstavuje jeden zo základných cieľov tejto smernice o bezpečnosti, ako je definovaná základnými požiadavkami.

               (7)

               Nevyhnutná bezpečnosť a zdravotné požiadavky by mali byť brané na zreteľ, aby bola zaistená bezpečnosť spotrebičov spaľujúcich plynné palivá. Nevyhnutnou požiadavkou je úspora energie. Tieto požiadavky by sa mali uplatňovať rozumne, s prihliadnutím na stav techniky v dobe ich konštrukcie.

               (8)

               Táto smernica by z tohto dôvodu mala uvádzať len základné požiadavky. Na uľahčenie dodržiavania základných požiadaviek je nevyhnutné, aby na úrovni Spoločenstva boli harmonizované normy, týkajúce sa najmä konštrukcie, činnosti a inštalácie spotrebičov spaľujúcich plynné palivá tak, že výrobky vyhovujúce týmto štandardom je možné považovať za výrobky spĺňajúce základné požiadavky. Tieto štandardy harmonizované na úrovni Spoločenstva sú koncipované súkromnými osobami a musia zostať nezáväznými ustanoveniami. Na tento účel sú Európsky výbor pre normalizáciu (CEN), Európsky výbor pre normalizáciu v oblasti elektrotechniky (CENELEC) a Európsky inštitút pre telekomunikačné normy (ETSI) uznané za orgány zodpovedné prijať a zaviesť jednotlivé normy v súlade so všeobecnými pravidlami pre spoluprácu medzi Komisiou, Európskym združením voľného obchodu (EZVO) a týmito troma organizáciami, ktoré boli podpísané 28. marca 2003 (5). Pod pojmom „harmonizovaná norma“ sa rozumie technická špecifikácia (európska norma alebo harmonizovaný dokument) prijatá buď CEN, CENELEC alebo ETSI alebo dvomi alebo všetkými tromi z uvedených orgánov z poverenia Komisie v súlade so smernicou Európskeho parlamentu a Rady 98/34/ES z 22. júna 1998 o postupe pri poskytovaní informácií v oblasti technických noriem a predpisov, ako aj pravidiel vzťahujúcich sa na služby informačnej spoločnosti (6) a s vyššie uvedenými všeobecnými pravidlami pre spoluprácu.

               (9)

               Rada prijala sériu smerníc zameraných na odstránenie technických prekážok obchodu založených na zásadách, ktoré stanovila vo svojej rezolúcii zo 7. mája 1985 o novom prístupe v oblasti technickej harmonizácie a normalizácie (7); každá z týchto smerníc stanovuje pripojenie označenia CE. Komisia vo svojom oznámení z 15. júna 1989 o celkovom prístupe v oblasti certifikácie a skúšobníctva (8) navrhla vytvorenie spoločných pravidiel týkajúcich sa označenia CE s jednotnou grafikou. Rada vo svojej rezolúcii z 21. decembra 1989 o celkovom prístupe v oblasti hodnotenia zhody (9) prijala ako hlavnú zásadu prijatie takéhoto koherentného prístupu, pokiaľ ide o použitie označenia CE. Dva základné prvky nového prístupu, ktoré sa musia uplatňovať, predstavujú teda podstatné požiadavky a postupy posudzovania zhody.

               (10)

               Posudzovanie zhody s príslušnými metrologickými a technickými predpismi je nevyhnutné na zabezpečenie účinnej ochrany užívateľov a tretích strán. Existujúce certifikačné postupy sa v jednotlivých členských štátoch líšia. V záujme predísť viacnásobnému posudzovaniu, čo predstavuje bariéru voľnému pohybu plynových spotrebičov, je v rámci členských štátov potrebné prijať opatrenia na vzájomné uznávanie certifikačných postupov. Na uľahčenie vzájomného uznávania certifikačných postupov by sa mali vypracovať harmonizované postupy Spoločenstva a kritériá na určenie orgánov zodpovedných za uskutočnenie týchto postupov.

               (11)

               Zodpovednosť členských štátov za bezpečnosť, zdravie a šetrenie energiou na svojom území, na ktoré sa vzťahujú základné požiadavky, by mala byť uznaná v ochrannej doložke stanovujúcej primeraný postup Spoločenstva.

               (12)

               Adresáti všetkých rozhodnutí na základe tejto smernice by mali byť o dôvodoch týchto rozhodnutí informovaní a zároveň by mali byť oboznámení s možnosťami právnych prostriedkov, ktoré majú proti týmto rozhodnutiam.

               (13)

               Táto smernica nemá vplyv na povinností členských štátov týkajúce sa lehôt na transpozíciu do vnútroštátneho práva a uplatňovanie smerníc, ktoré sú uvedené v prílohe VI, časť B,

         PRIJALI TÚTO SMERNICU:
   KAPITOLA 1

      ROZSAH PÔSOBNOSTI, VYMEDZENIE POJMOV, UMIESTNENIE NA TRHU A VOĽNÝ POHYB

   Článok 1
   1.   Táto smernica sa vzťahuje na spotrebiče a príslušenstvo.
   Spotrebiče špeciálne navrhnuté pre priemyselné procesy nachádzajúce sa v priemyselných budovách sú vyňaté z jej rozsahu pôsobnosti.
   2.   Na účely tejto smernice sa uplatňuje toto vymedzenie pojmov:

               a)

               pod pojmom „spotrebiče“ sa rozumejú spotrebiče spaľujúce plynné palivá určené na varenie, vykurovanie, výrobu horúcej vody, chladenie, osvetľovanie a pranie, ktoré sú podľa povahy prevádzkované pri bežnej teplote vody nepresahujúcej 105 °C. Horáky s núteným prívodom spaľovaného vzduchu a spotrebiče vybavené takýmito horákmi sa takisto považujú za „zariadenia“;

               b)

               pod pojmom „príslušenstvo“ sa rozumejú bezpečnostné zariadenia, ovládacie alebo regulačné zariadenia a ich časti iné ako horáky s núteným prívodom spaľovaného vzduchu a spotrebiče vybavené takými horákmi, ktoré sa predávajú oddelene a ktoré sú určené na to, aby boli pripojené do spotrebičov, ktoré spaľujú plynné palivá alebo spojené tak, že vytvárajú takéto spotrebiče;

               c)

               pod pojmom „plynné palivo“ sa rozumie palivo, ktoré je v plynnom stave pri teplote 15 °C a pri tlaku 1 bar.

         3.   Na účely tejto smernice sa spotrebič považuje za „bežne používaný“ ak:

               a)

               je správne inštalovaný a je na ňom pravidelne vykonávaná údržba v súlade s inštrukciami výrobcu;

               b)

               je používaný s plynom, ktorého kvalita sa pohybuje v rámci normy a ktorého tlak kolíše v rámci dovolenej tolerancie, a

               c)

               je používaný v súlade s účelmi, na ktoré bolo určené alebo spôsobom, ktorý možno rozumne predpokladať.

         Článok 2
   1.   Členské štáty budú prijímať také nevyhnutné opatrenia, aby zabezpečili, že spotrebiče smú byť umiestnené na trh a používané len vtedy, ak pri normálnom používaní neohrozujú bezpečnosť osôb, domácich zvierat a majetku.
   2.   Členské štáty oznámia vo vhodnom čase ostatným členským štátom a Komisii všetky zmeny druhu plynu a jeho prevádzkového tlaku, používaného na svojom území, ktoré boli oznámené v súlade s článkom 2 ods. 2 smernice 90/396/EHS.
   Komisia zabezpečí uverejnenie týchto informácií v Úradnom vestníku Európskej únie.
   Článok 3
   Spotrebiče a príslušenstvo musia spĺňať základné požiadavky vzťahujúce sa na ne tak, ako sú uvedené v prílohe I.
   Článok 4
   1.   Členské štáty nemôžu zakázať, obmedziť ani brániť pri umiestnení spotrebičov na trhu alebo ich uvádzaní do prevádzky, ak sú v súlade s touto smernicou a ak majú označenie CE stanovené v článku 10.
   2.   Členské štáty nesmú zakazovať, obmedzovať a brániť umiestneniu na trh takého príslušenstva, ktoré je doložené osvedčením podľa článku 8 ods. 4.
   Článok 5
   1.   Členské štáty budú predpokladať, že spotrebiče a príslušenstvo vyhovujú základným požiadavkám ustanoveným v prílohe I, ak sú tieto prispôsobené:

               a)

               vnútroštátnym normám, ktoré sa na ne vzťahujú a ktorými sa vykonávajú harmonizované normy, ktorých referenčné čísla boli uverejnené v Úradnom vestníku Európskej únie.

               b)

               vnútroštátnym normám, vzťahujúcim sa na ne dovtedy, pokiaľ v oblasti, ktorou sa tieto normy zaoberajú, neexistuje harmonizovaná norma.

         2.   Členské štáty uverejnia referenčné čísla týchto vnútroštátnych noriem uvedených v odseku 1 písm. a).
   Oznámia Komisii texty vnútroštátnych noriem uvedených v odseku 1 písm. b), ktoré považujú za zodpovedajúce základným požiadavkám stanoveným v prílohe I.
   Komisia postúpi tieto vnútroštátne normy ostatným členským štátom. V súlade s postupom uvedeným v článku 6 ods. 2 Komisia oznámi členským štátom tie vnútroštátne normy, o ktorých sa predpokladá, že sú v súlade so základnými požiadavkami stanovenými v prílohe I.
   Článok 6
   1.   Keď členský štát alebo Komisia usúdia, že normy uvedené v článku 5 ods. 1 nespĺňajú úplne základné požiadavky ustanovené v prílohe I, Komisia alebo príslušný členský štát predložia vec výboru ustanovenému podľa článku 5 smernice 98/34/ES, ďalej len „výbor“, s uvedením dôvodov.
   Výbor prijme svoje stanovisko bez zbytočného odkladu.
   Na základe stanoviska výboru informuje Komisia členské štáty, či je alebo nie je potrebné vyňať tieto normy spomedzi uverejnení, uvedených v článku 5 ods. 2 prvom pododseku.
   2.   Po prijatí oznámenia vzťahujúceho sa na článok 5 ods. 2 druhý pododsek musí problém Komisia prerokovať s výborom.
   Po prijatí písomného vyjadrenia výboru Komisia v priebehu jedného mesiaca informuje členské štáty, či príslušná(é) vnútroštátna(e) norma(y) je v súlade s požiadavkami. Ak áno, môžu členské štáty uverejniť referenčné čísla týchto noriem.
   Komisia taktiež uverejní tieto čísla v Úradnom vestníku Európskej únie.
   Článok 7
   1.   Keď členský štát zistí, že bežne používané spotrebiče, ktoré majú označenie CE, môžu spôsobovať ohrozenie bezpečnosti osôb, domácich zvierat alebo majetku, prijme všetky potrebné opatrenia na to, aby boli takéto spotrebiče stiahnuté z trhu a zakáže alebo bude sankcionovať ich umiestnenie na trhu.
   Príslušný členský štát bude neodkladne informovať Komisiu o všetkých dôvodoch, ktoré viedli k príslušnému rozhodnutiu a špeciálne, ak sú spôsobené:

               a)

               chybným spĺňaním základných požiadaviek ustanovených v prílohe I, keď spotrebič nespĺňa normy uvedené v článku 5 ods. 1;

               b)

               chybným uplatnením noriem uvedených v článku 5 ods. 1;

               c)

               nedostatkami v normách uvedených v článku 5 ods. 1.

         2.   Komisia vstúpi do rokovania s dotknutými stranami tak rýchlo, ako je to možné. Ak Komisia po týchto rokovaniach zistí, že niektorý z dôvodov uvedených v odseku 1 je oprávnený, musí o tom bezodkladne informovať členský štát, ktorý opatrenia prijíma a tiež ostatné členské štáty.
   Ak rozhodnutie uvedené v odseku 1 vyplynulo z nedostatku v normách, Komisia po poradách s dotknutými stranami predloží v priebehu dvoch mesiacov vec výboru, ak členský štát, ktorý opatrenia prijal, zamýšľa ich dodržiavať, a dá podnet k postupu uvedenému v článku 6.
   3.   V prípade, že nevyhovujúce zariadenie nesie označenie CE, príslušný členský štát príjme vhodné opatrenia proti komukoľvek, kto označenie CE použil a informuje Komisiu a ostatné členské štáty o tejto skutočnosti.
   4.   Komisia zabezpečí, aby členské štáty boli informované o postupe a výsledkoch postupov.
   KAPITOLA 2

      POSTUPY POSUDZOVANIA ZHODY

   Článok 8
   1.   Prostriedky osvedčenia o zhode u sériovo vyrábaných spotrebičov musia obsahovať:

               a)

               ES skúška typu, ako je to uvedené v bode 1 prílohy II a

               b)

               pred uvedením na trh na základe voľby výrobcu:

                           i)

                           ES vyhlásenie o zhode s typom podľa bodu 2 prílohy II, alebo

                           ii)

                           ES vyhlásenie o zhode s typom (záruka kvality výroby) podľa bodu 3 prílohy II, alebo

                           iii)

                           ES vyhlásenie o zhode s typom (záruka kvality výrobku) podľa bodu 4 prílohy II, alebo

                           iv)

                           ES overovanie podľa bodu 5 prílohy II.

         2.   Ak sa zariadenie vyrába ako jediný výrobok alebo v malých množstvách, výrobca si môže zvoliť ES overenie každého výrobku, ako je to uvádzané v bode 6 prílohy II.
   3.   Po vykonaní postupov, ktoré sú uvádzané v odseku 1 písm. b) a 2 sa vyhovujúcemu zariadeniu pridelí označenie CE v súlade s článkom 10.
   4.   Prostriedky osvedčovania zhody uvádzané v odseku 1 musia byť uplatňované aj pokiaľ ide o príslušenstvo, s výnimkou pridelenia označenia CE a kde je to potrebné, vyhotovenia vyhlásenia o zhode.
   Vydá sa osvedčenie, potvrdzujúce, že príslušenstvo vyhovuje podmienkam tejto smernice, ktoré sa na neho vzťahujú, pričom sú uvedené jeho charakteristické vlastnosti a ako musí byť pripojené k spotrebiču alebo zostavené, aby pomohlo splniť základné požiadavky vzťahujúce sa na výsledný spotrebič stanovené v prílohe I.
   Toto osvedčenie sa musí dodávať spolu s príslušenstvom.
   5.   Ak sa na spotrebič vzťahujú iné smernice týkajúce sa iných aspektov a špecifikujúce pripevňovanie označenia CE, musí toto označenie uvádzať, že o spotrebičoch sa predpokladá, že sú v súlade s ustanoveniami týchto smerníc.
   Ak má výrobca možnosť vybrať si v prechodnom období, ktoré opatrenia bude uplatňovať, potom musí v označení CE uviesť súlad iba s tou smernicou, ktorú uplatnil. V takomto prípade sa v sprievodných dokladoch, správach alebo inštrukciách požadovaných smernicami k spotrebičom musí uviesť podrobný súpis uplatňovaných smerníc, tak ako boli uverejnené v Úradnom vestníku Európskej únie.
   6.   Zápisy a korešpondencia týkajúce sa prostriedkov osvedčenia o zhode sa vyhotovujú v úradnom jazyku (jazykoch) členského štátu, v ktorom príslušná osoba uskutočňujúca tieto postupy bola zriadená, alebo v jazyku ňou akceptovanom.
   Článok 9
   1.   Členské štáty musia notifikovať alebo oznámiť Komisii a ostatným členským štátom subjekty, ktoré vymenovali na výkon postupov uvedených v článku 8, ako aj o špecifických úlohách, ktorých uskutočnením boli tieto orgány poverené a o identifikačných číslach, ktoré im predtým udelila Komisia.
   Komisia musí uverejniť v Úradnom vestníku Európskej únie zoznam notifikovaných osôb s ich identifikačnými číslami, ktoré im pridelila a musí zabezpečovať aktualizáciu tohto zoznamu.
   2.   Členské štáty pri výbere notifikovaných osôb uplatnia kritériá uvedené v prílohe V.
   O osobách, ktoré vyhovujú výberovým kritériám uvedeným v uplatniteľných harmonizovaných normách, sa predpokladá, že spĺňajú aj kritériá uvedené v tejto prílohe.
   3.   Ak členský štát zistí, že notifikovaná osoba naďalej nespĺňa kritériá stanovené v prílohe V, musí schválenie osoby zrušiť. Musí o tom neodkladne informovať Komisiu aj ostatné členské štáty.
   KAPITOLA 3

      OZNAČENIE CE

   Článok 10
   1.   Označenie CE a sprievodné údaje podľa prílohy III sa umiestnenia vo viditeľnej, ľahko čitateľnej a nezmazateľnej forme k zariadeniu alebo na štítok s údajmi pripevnenému k spotrebiču. Štítok s údajmi musí byť navrhnutý tak, aby nemohol byť znovu použitý.
   2.   Umiestnenie označení na spotrebiče, ktoré by pravdepodobne mohli uviesť do omylu, pokiaľ ide o význam a formu označenia CE, sa zakazuje. Zariadenie alebo štítok s údajmi sa môže opatriť akýmkoľvek iným označením za predpokladu, že sa tým nezníži viditeľnosť a čitateľnosť označenia CE.
   Článok 11
   Bez toho, aby bol dotknutý článok 7:

               a)

               ak členský štát zistí, že označenie CE nebolo náležite umiestnené, výrobca alebo jeho splnomocnený zástupca so sídlom v Spoločenstve je povinný zabezpečiť, aby výrobok zodpovedal ustanoveniam týkajúcim sa označenia CE, a napravil ich porušenie za podmienok, aké uloží tento členský štát;

               b)

               ak takýto nesúlad pokračuje, členský štát musí urobiť všetky zodpovedajúce opatrenia, aby obmedzil alebo zabránil umiestneniu takéhoto spotrebiča na trh, alebo aby zabezpečil jeho stiahnutie z trhu v súlade s postupom uvedeným v článku 7.

         KAPITOLA 4

      ZÁVEREČNÉ USTANOVENIA

   Článok 12
   Každé rozhodnutie vykonané na základe tejto smernice, ktoré obsahuje obmedzenie pre uvádzanie spotrebičov na trh alebo do prevádzky, musí obsahovať presné podmienky, na základe ktorých bolo vykonané. Musí byť bez zbytočného odkladu oznámené zainteresovaným stranám, ktoré musia byť súčasne informované o ich právach vyplývajúcich zo zákonov platných v jednotlivých členských štátoch ohľadom príslušnej problematiky a o lehotách, počas ktorých je možné tieto práva uplatniť.
   Článok 13
   Členské štáty oznámia Komisii znenie ustanovení vnútroštátneho práva, ktoré prijmú v oblasti pôsobnosti tejto smernice.
   Článok 14
   Smernica 90/396/EHS, zmenená a doplnená smernicou uvedenou v prílohe VI, časť A, sa zrušuje bez toho, aby boli dotknuté povinnosti členských štátov týkajúce sa lehôt na transpozíciu do vnútroštátneho práva a uplatňovanie smerníc, ktoré sú uvedené v prílohe VI, časť B.
   Odkazy na zrušenú smernicu sa považujú za odkazy na túto smernicu a znejú v súlade s tabuľkou zhody uvedenou v prílohe VII.
   Článok 15
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 16
   Táto smernica je určená členským štátom.

      V Bruseli 30. novembra 2009

            Za Európsky parlament

            predseda

         J. BUZEK

            Za Radu

            predsedníčka

         B. ASK

      (1)  Ú. v. EÚ C 151, 17.6.2008, s. 12.

      (2)  Stanovisko Európskeho parlamentu z 20. októbra 2009 (zatiaľ neuverejnené v úradnom vestníku) a rozhodnutie Rady z 26. novembra 2009.

      (3)  Ú. v. ES L 196, 26.7.1990, s. 15.

      (4)  Pozri prílohu VI, časť A.

      (5)  Ú. v. EÚ C 91, 16.4.2003, s. 7.

      (6)  Ú. v. ES L 204, 21.7.1998, s. 37.

      (7)  Ú. v. ES C 136, 4.6.1985, s. 1.

      (8)  Ú. v. ES C 231, 8.9.1989, s. 3 a Ú. v. ES C 267, 19.10.1989, s. 3.

      (9)  Ú. v. ES C 10, 16.1.1990, s. 1.

      PRÍLOHA I

         ZÁKLADNÉ POŽIADAVKY

         ÚVODNÁ POZNÁMKA

      Povinnosti vyplývajúce z týchto základných požiadaviek na spotrebiče uvedené v tejto prílohe platia v prípade ohrozenia taktiež pre príslušenstvo.
      1.   VŠEOBECNÉ PODMIENKY
      1.1.   Spotrebiče musia byť navrhnuté a skonštruované tak, aby bola bezpečná ich činnosť a nespôsobovali ohrozenie osôb, domácich zvierat a majetku v prípade, ak sú bežne používané podľa definície v článku 1 ods. 3 tejto smernice.
      1.2.   Pri umiestnení na trh musia všetky spotrebiče:

                  —

                  byť opatrené technickými pokynmi určenými pre osoby, ktoré tieto spotrebiče inštalujú,

                  —

                  byť opatrené inštrukciami pre používanie a servis, ktoré sú určené pre užívateľov,

                  —

                  mať príslušné potrebné výstražné nápisy, ktoré musia byť tiež umiestnené na obale.

            Tieto inštrukcie a výstražné nápisy musia byť v úradnom jazyku alebo v jazykoch v krajine určenia.

                  1.2.1.

                  Technické inštrukcie, určené pre inštalatérov, musia obsahovať všetky nevyhnutné údaje, potrebné pre inštaláciu (uvedenie do prevádzky), nastavenie a vykonanie servisu, aby boli uvedené operácie správne vykonané a aby spotrebič mohlo bezpečne slúžiť svojmu účelu. Zvlášť musia tieto inštrukcie obsahovať:

                              —

                              druh používaného plynu,

                              —

                              prevádzkový tlak používaného plynu,

                              —

                              spôsob prívodu čistého vzduchu:

                                          —

                                          pre potreby spaľovania plynu,

                                          —

                                          na zamedzenie vytvárania nebezpečných, nespálených plynných zmesí v prípade spotrebičov, ktoré nie sú vybavené spotrebičom podľa bodu 3.2.3,

                              —

                              podmienky pre rozptyl produktov spaľovania,

                              —

                              pre horáky s núteným prívodom spaľovaného vzduchu a spotrebiče, u ktorých sa predpokladá spojenie s takýmito horákmi, ich charakteristiky, požiadavky pre spájanie, ktoré sú nápomocné pri dodržiavaní základných požiadaviek u výsledného spotrebiča a keď je to potrebné, zoznam kombinácií doporučených výrobcom.

                  1.2.2.

                  Návod na používanie a údržbu určený pre užívateľov musí obsahovať všetky pokyny nevyhnutné pre bezpečné prevádzkovanie spotrebič a musí upozorniť užívateľa na každé obmedzenie pri používaní.

                  1.2.3.

                  Výstražné nápisy na spotrebiči a jeho obale musia jasne uvádzať druh používaného plynu, prevádzkový tlak plynu a možné obmedzenia pri používaní, špeciálne také obmedzenia, ktoré sa týkajú inštalácie spotrebiča len v priestoroch, kde je potrebné vetranie.

            1.3.   Príslušenstvo, ktoré je určené na to, aby sa stalo súčasťou nejakého spotrebiča, musí byť navrhnuté a skonštruované tak, aby správne plnilo účel, na ktorý je určené, vtedy, keď je pripojené v súlade s pokynmi pre inštaláciu.
      Návody na inštaláciu, nastavenie, prevádzkovanie a údržbu musia byť dodané spolu s príslušenstvom.
      2.   MATERIÁLY

                  2.1.

                  Materiál musí byť vhodný pre určené účely používania a musí vydržať technické, chemické a tepelné podmienky, na ktoré bol podľa predpokladu použitý.

                  2.2.

                  Vlastnosti materiálov, ktoré sú dôležité pre bezpečnosť, musia byť garantované výrobcom alebo dodávateľom spotrebičov.

            3.   NÁVRH A KONŠTRUKCIA
      3.1.   Všeobecne

                  3.1.1.

                  Spotrebiče musia byť vyrobený tak, aby sa pri ich bežnom používaní nezhoršila stabilita, nevznikla deformácia alebo poškodenie s vplyvom na zníženie bezpečnosti.

                  3.1.2.

                  Výskyt kondenzátov pri uvádzaní do prevádzky alebo počas prevádzky nesmie ovplyvniť bezpečnú prevádzku spotrebiča.

                  3.1.3.

                  Spotrebiče musia byť navrhované a konštruované tak, aby bolo minimalizované nebezpečenstvo výbuchu v prípade požiaru vzniknutého mimo spotrebiča.

                  3.1.4.

                  Spotrebiče musia byť konštruované tak, aby nemohla vniknúť voda alebo nevhodný vzduch do súčastí, kde sa nachádza plyn.

                  3.1.5.

                  Pri bežnom kolísaní pomocnej energie musí spotrebič naďalej fungovať.

                  3.1.6.

                  Neobvyklé kolísanie alebo výpadok pomocnej energie alebo jej obnovenie nesmie viesť k nebezpečnej situácii.

                  3.1.7.

                  Spotrebič musí byť navrhnutý a konštruovaný tak, aby sa predišlo nebezpečenstvu úrazu elektrickou energiou. V oblastiach, v ktorých sa uplatňuje smernica Európskeho parlamentu a Rady 2006/95/ES (1), sa súlad s ňou ustanovenými bezpečnostnými požiadavkami týkajúcimi sa elektrického nebezpečenstva považuje za splnenie tejto požiadavky.

                  3.1.8.

                  Všetky tlakové časti spotrebiča musia byť schopné vydržať mechanické a tepelné namáhanie, na ktoré sú navrhnuté a to bez akéhokoľvek zdeformovania, ohrozujúceho bezpečnosť.

                  3.1.9.

                  Spotrebiče musia byť navrhované a konštruované tak, aby chyba v ovládacích alebo regulačných častiach spotrebiča neviedla k nebezpečnej situácii.

                  3.1.10.

                  Ak je spotrebič vybavený bezpečnostným alebo ovládacím zariadením, nesmie byť činnosť bezpečnostných obvodov zrušená riadiacimi obvodmi.

                  3.1.11.

                  Všetky časti spotrebiča, ktoré sú nastavené alebo prispôsobené u výrobcu a s ktorými nesmie byť manipulované užívateľom, musia byť vhodným spôsobom chránené.

                  3.1.12.

                  Páky a iné ovládacie a nastavovacie mechanizmy musia byť riadne a zreteľne označené a s uvedenými potrebnými inštrukciami tak, aby sa predišlo chybe pri obsluhe. Ich tvar musí byť taký, aby sa predišlo a zabránilo náhodnej manipulácii.

            3.2.   Nespálené plynné zvyšky

                  3.2.1.

                  Spotrebiče musia byť konštruované tak, aby prípadný únik paliva nespôsobil nebezpečenstvo..

                  3.2.2.

                  Spotrebiče musia byť konštruované tak, aby bol obmedzený únik plynu počas zapaľovania, opakovaného zapaľovania a po zhasnutí plameňa a aby bolo vylúčené nebezpečné nahromadenie nespáleného plynu v spotrebiči.

                  3.2.3.

                  Spotrebiče, u ktorých sa predpokladá, že budú používané vo vnútorných priestoroch a miestnostiach, musia byť vybavené zvláštnym zariadením, predchádzajúcim nebezpečnej akumulácii nespálených zvyškov v takýchto priestoroch alebo miestnostiach.
                  Spotrebiče, ktoré nie sú vybavené takýmto zariadením, musia byť používané iba v priestoroch s požadovanou ventiláciou, aby sa predišlo nebezpečnej akumulácii nespálených plynov.
                  Členské štáty môžu na svojom teritóriu definovať adekvátne podmienky ventilácie na inštaláciu takýchto spotrebičov, pričom musia pamätať na charakteristiky pre ne príznačné.
                  Veľké kuchynské spotrebiče a spotrebiče používajúce plyn obsahujúce toxické komponenty, musia byť vybavené horeuvedenými spotrebičmi.

            3.3.   Zapaľovanie
      Spotrebiče musia byť konštruované tak, aby pri bežnom používaní:

                  —

                  zapaľovanie a opakované zapaľovanie bolo plynulé,

                  —

                  bolo zaručené zapálenie prešľahnutím plameňa.

            3.4.   Spaľovanie

                  3.4.1.

                  Spotrebiče musia byť konštruované tak, aby pri bežnom používaní bola zaručená stabilita plameňa a spaliny horenia neobsahovali neprípustné koncentrácie látok poškodzujúcich zdravie.

                  3.4.2.

                  Spotrebiče musia byť konštruované tak, aby pri bežnom používaní neprišlo k náhodnému úniku spalín.

                  3.4.3.

                  Spotrebiče pripojené na odvod spalín musia byť konštruované tak, aby pri mimoriadnych ťahových podmienkach nenastalo unikanie spalín v nebezpečnom množstve do príslušnej miestnosti.

                  3.4.4.

                  Samostatné domáce vykurovacie spotrebiče a ohrievače vody bez odvodu spalín nesmú spôsobovať, aby v miestnosti, kde sa nachádzajú, došlo k zvýšeniu koncentrácie CO na úroveň nebezpečnú pre zdravie tam sa nachádzajúcich osôb, pričom je potrebné brať do úvahy aj predpokladanú dĺžku pobytu osôb v tejto miestnosti.

            3.5.   Racionálne využívanie energie
      Spotrebiče musia byť konštruované tak, aby zabezpečovali racionálne využívanie energie, zodpovedajúce súčasnému stavu techniky a zohľadňujúce bezpečnostné aspekty.
      3.6.   Teploty

                  3.6.1.

                  Časti spotrebičov, ktoré sa nachádzajú v blízkosti podlahy alebo iných povrchov, nesmú dosiahnuť teplôt, ktoré by predstavovali nebezpečenstvo pre okolité prostredie.

                  3.6.2.

                  Teplota povrchu ovládacích prvkov spotrebiča nesmie predstavovať nebezpečenstvo pre užívateľa.

                  3.6.3.

                  Teplota povrchu vonkajších častí spotrebiča, určeného pre používanie v domácnosti s výnimkou tých častí, ktoré sú určené na prenos tepla, nesmie pri podmienkach prevádzkovania predstavovať nebezpečenstvo pre užívateľa a zvlášť pre deti, u ktorých je potrebné brať do úvahy aj čas potrebný na reakciu.

            3.7.   Potraviny, pitná a úžitková voda
      Bez toho, aby boli dotknuté pravidlá Spoločenstva v tejto oblasti, materiály a komponenty použité na konštrukciu spotrebiča, ktoré môžu prísť do kontaktu s potravinami, pitnou a úžitkovou vodou, nesmú zhoršovať ich kvalitu.

         (1)  Ú. v. EÚ L 374, 27.12.2006, s. 10.

      PRÍLOHA II

         POSTUPY POSUDZOVANIA ZHODY

      1.   ES SKÚŠKA TYPU
      1.1.   ES skúška typu je tá časť postupu, pri ktorej notifikovaná osoba kontroluje a osvedčuje príslušný spotrebič zastupujúci celú výrobu, či spĺňa ustanovenia tejto smernice, ktoré sa naň vzťahujú.
      1.2.   Žiadosť o vykonanie skúšky typu musí byť predložená výrobcom alebo splnomocneným zástupcom so sídlom v Spoločenstve jedinej notifikovanej osobe.

                  1.2.1.

                  Žiadosť musí obsahovať:

                              —

                              meno (názov) a adresu výrobcu a v prípade, že je žiadosť predkladaná jeho splnomocneným zástupcom aj názov a adresu tohto zástupcu,

                              —

                              písomné vyhlásenie, že žiadosť nebola predložená aj inej notifikovanej osobe,

                              —

                              technickú dokumentáciu, ako je popísaná v prílohe IV.

                  1.2.2.

                  Výrobca musí poskytnúť notifikovanej osobe reprezentatívnu vzorku preverovanej výroby (ďalej len „typ“). Notifikovaná osoba môže v prípade potreby požiadať o ďalšie vzorky príslušného typu, ak je to potrebné na testovacie účely.
                  Príslušný typ môže reprezentovať aj viacero variant toho istého spotrebiča v prípade, že sa tieto varianty, čo do svojich vlastností, neodlišujú vzhľadom k možnému typu ohrozenia.

            1.3.   Notifikovaná osoba musí:

                  1.3.1.

                  preskúmať technickú dokumentáciu a overiť, či príslušný typ bol vyrobený v súlade s touto dokumentáciou a identifikovať súčasti, ktoré boli navrhnuté v súlade s uplatniteľnými ustanoveniami noriem, uvedenými v článku 5 a hlavnými požiadavkami tejto smernice;

                  1.3.2.

                  vykonať alebo dať vykonať príslušné skúšky a/alebo prehliadky, ktorých cieľom je zistiť, či riešenie použité výrobcom, spĺňa základné požiadavky, keď nie je možné uplatňovať normy uvedené v článku 5;

                  1.3.3.

                  vykonať alebo dať vykonať príslušné skúšky a/alebo prehliadky, ktorých cieľom je zistiť, či výrobca správne a účelne uplatňoval príslušné normy v prípade, ak to výrobca urobil, a tým posúdiť zhodu so základnými požiadavkami.

            1.4.   V prípade, ak príslušný typ spĺňa podmienky a ustanovenia tejto smernice, notifikovaná osoba musí vydať žiadateľovi osvedčenie o typovom schválené ES. Osvedčenie musí obsahovať výsledok skúšky, podmienky (ak nejaké existujú), za ktorých sú tieto výsledky platné a ak je to dôležité, popis fungovania. Dôležité technické dokumenty, ako sú výkresy a diagramy, musia byť pripojené k osvedčeniu.
      1.5.   Notifikovaná osoba musí informovať ihneď ostatné notifikované osoby o vydaní osvedčenia o typovom schválení ES a o všetkých dodatkoch, týkajúcich sa prípadných modifikácií tohto typu, ako je to uvedené v bode 1.7. Tieto inštitúcie smú získať kópiu osvedčenia o typovom schválení ES a/alebo jeho dodatkov a na základe zdôvodnenej žiadosti smú získať aj kópiu príloh k príslušnému osvedčeniu, ako aj správy o vykonávaných testoch a skúškach.
      1.6.   Notifikovaná osoba, ktoré odmieta vydať alebo ruší osvedčenie o typovom schválení ES, musí o dôvodoch svojho počínania informovať členský štát, ktorý toto pracovisko ohlásil, ako aj ostatné notifikované osoby.
      1.7   Žiadateľ musí priebežne informovať notifikovanú osobu ktorá vydala osvedčenie o typovom schválení ES, o všetkých zmenách, ktoré boli vykonané v porovnaní so skúšaným typom, a ktoré by mohli mať vplyv na plnenie základných požiadaviek.
      Zmeny oproti schválenému typu musia byť dodatočne schválené notifikovanou osobou, ktorá vydala osvedčenie o typovom schválení ES v tom prípade, ak vykonané zmeny majú vplyv na plnenie základných požiadaviek alebo predpísaných podmienok pre používanie spotrebiča. Dodatočné schválenie sa vydáva vo forme dodatku k pôvodnému osvedčeniu o typovom schválení ES.
      2.   ES VYHLÁSENIE O ZHODE S TYPOM

                  2.1.

                  ES vyhlásenie o zhode s typom je tou časťou postupu, ktorou výrobca deklaruje, že dotknutý spotrebič je zhodný s typom opísaným v osvedčení o typovom schválení ES a spĺňa základné požiadavky tejto smernice, ktoré sa naň uplatňujú. Výrobca alebo jeho splnomocnený zástupca, ustanovený v rámci Spoločenstva, musí pripevniť označenie CE na každý spotrebič a vyhotoviť písomné vyhlásenie o zhode. Vyhlásenie o zhode môže zahŕňať jedno alebo viacero spotrebičov a musí byť uschované výrobcom. Za označením CE musí nasledovať identifikačné číslo povereného orgánu, ktorý je zodpovedný za náhodné kontroly stanovené v bode 2.3.

                  2.2

                  Výrobca musí prijať všetky potrebné opatrenia, aby zabezpečil, že výrobný proces, vrátane kontroly a testovania konečného výrobku, je zhodný s typom spotrebiča, ktoré je opísané v osvedčení o typovom schválení ES a s požiadavkami tejto smernice, ktoré sa naň uplatňujú. Notifikovaná osoba zvolená výrobcom musí vykonať náhodné kontroly spotrebiča podľa bodu 2.3.

                  2.3.

                  Notifikovaná osoba musí byť priamo vo výrobe vykonávať náhodné kontroly, a to v intervaloch najmenej. jedenkrát ročne. Musí byť skontrolovaný adekvátny počet spotrebičov a musia byť vykonané vhodné testy, tak ako je to uvedené v uplatniteľných normách, uvedených v článku 5 alebo ekvivalentné testy, ktorých cieľom je zistiť, či spotrebič spĺňa základné požiadavky tejto smernice. Notifikované osoby sa môžu v každom prípade rozhodnúť, či budú tieto testy vykonané všetky alebo len niektoré z nich. Ak príde k zamietnutiu jedného alebo viacerých spotrebičov, notifikovaná osoba musí prijať potrebné opatrenia na zabránenie ich uvedenia a propagácii na trhu.

            3.   ES VYHLÁSENIE O ZHODE S TYPOM (záruka kvality výroby)

                  3.1.

                  ES vyhlásenie o zhode s typom (záruka kvality výroby) je postup, pri ktorom výrobca spĺňajúci podmienky bodu 3.2. vyhlási, že predmetný spotrebič je v zhode s typom, ktorý je popísaný v osvedčení o typovom schválení ES a spĺňa základné požiadavky tejto smernice, ktoré sú naň vzťahujú. Výrobca alebo jeho splnomocnený zástupca so sídlom v ES musí umiestniť označenie CE na každý spotrebič a vyhotoviť písomné vyhlásenie o zhode. Vyhlásenie o zhode môže zahŕňať jeden alebo viacero spotrebičov a musí byť uschované výrobcom. Za označením CE musí nasledovať identifikačné číslo notifikovanej osoby, ktorá je zodpovedná za dohľad ES.

                  3.2.

                  Výrobca musí zabezpečiť systém kontroly kvality, ktorý dokáže zabezpečiť, že spotrebič je v zhode s typom opísaným v osvedčení o typovom schválení ES a spĺňa základné požiadavky tejto smernice, ktoré sa naň vzťahujú. Výrobca podlieha ES dohľadu podľa špecifikácie v bode 3.4.

            3.3.   Systém kvality

                  3.3.1.

                  Výrobca musí predložiť notifikovanej osobe podľa svojho výberu žiadosť o schválenie kvality systému ním vyrábaných spotrebičov.
                  Žiadosť musí obsahovať:

                              —

                              dokumentáciu o systéme kvality,

                              —

                              prijaté opatrenia na dodržiavanie povinností vyplývajúcich zo systému kvality tak, ako boli schválené,

                              —

                              opatrenia na udržiavanie schváleného systému kontroly kvality, zabezpečujúce trvalú vhodnosť a efektívnosť,

                              —

                              dokumentáciu, týkajúcu sa skúšaného typu a kópiu osvedčenia o typovom schválení ES.

                  3.3.2.

                  Všetky prvky, požiadavky a opatrenia, prijaté výrobcom, musia byť dokumentované v systematickej a logickej forme (spôsobom), a to ako merania, postupy a písané inštrukcie. Táto dokumentácia o systéme kontroly kvality musí zabezpečovať jednotnú interpretáciu programov, plánov, manuálov a záznamov, týkajúcich sa tohto systému. Predovšetkým by mala obsahovať v adekvátnej forme opis:

                              —

                              objektu hodnotenia kvality, organizačnú štruktúru a zodpovednosť riadiacich pracovníkov, týkajúcu sa vplyvu na kvalitu spotrebičov,

                              —

                              výrobné procesy, riadenie kvality, spôsoby a techniky zabezpečenia kvality a systémové akcie, ktoré budú používané,

                              —

                              skúšky a testy, ktoré budú vykonávané pred, počas a po ukončení výrobného procesu a frekvenciu s akou budú vykonané,

                              —

                              metódy monitorovania dosiahnutia požadovanej kvality spotrebičov a efektívnu činnosť systému riadenia kvality.

                  3.3.3.

                  Notifikovaná osoba preskúma a zhodnotí dosiahnutý systém kvality, či spĺňa základné požiadavky, ktoré sú uvedené v bode 3.3.2. Predpokladá sa zhoda s týmito požiadavkami pri rešpektovaní systému riadenia kvality zavedeného harmonizovanými normami.
                  Musí oznámiť svoje rozhodnutie výrobcovi a ostatným notifikovaným osobám. Oznámenie pre výrobcu musí obsahovať výsledky skúšok, názov a adresu notifikovanej osoby, ktorá skúšky vykonala a zdôvodnenie rozhodnutia ohľadne daného spotrebiča.

                  3.3.4.

                  Výrobca musí notifikovanú osobu, ktorá hodnotila systém kontroly kvality, priebežne informovať o všetkých vykonaných zmenách v tomto systéme, napr. v dôsledku nových technológií, prípadne koncepcií kvality.
                  Notifikovaná osoba musí preskúmať tieto modifikácie a rozhodnúť, či nový systém kontroly kvality spĺňa kladené požiadavky alebo či sú nutné nápravné opatrenia. O svojom rozhodnutí musí informovať výrobcu. Informácia musí obsahovať výsledky inšpekcie a zdôvodnenie rozhodnutia.

                  3.3.5.

                  Notifikovaná osoba, ktorá odobrala osvedčenie o systéme kvality, musí o tom informovať ostatné notifikované osoby spolu s uvedením dôvodu rozhodnutia.

            3.4.   ES dohľad

                  3.4.1.

                  Účelom ES dohľadu je zabezpečiť, aby výrobca do detailov spĺňal povinnosti, ktoré pre neho vyplývajú zo schváleného systému kontroly kvality.

                  3.4.2.

                  Výrobca musí umožniť notifikovanej osobe prístup z dôvodu inšpekcie na všetky miesta vo výrobe, pri kontrole výbornej kvality, testovaní a skladovaní a musí poskytnúť všetky potrebné informácie týkajúce sa zvlášť:

                              —

                              dokumentácie o systéme riadenia kvality,

                              —

                              záznamy o kvalite, ako sú inšpekcie a ich správy, výsledky testov, údaje o kalibrácii, správy o kvalifikovanosti personálu.

                  3.4.3.

                  Notifikovaná osoba musí vykonávať kontrolu najmenej raz za dva roky, pričom overuje, či výrobca dodržiava a uplatňuje schválený systém riadenia kvality a správu o výsledku tejto kontroly musí poskytnúť výrobcovi.

                  3.4.4.

                  Okrem toho môže notifikovaná osoba vykonávať u výrobcu neohlásené kontroly. Počas týchto návštev môže notifikovaná osoba vykonať testy so spotrebičmi alebo ich dať vykonať. Výrobca musí poskytnúť správu o výsledku inšpekcie a v prípade potreby i správu o testoch.

                  3.4.5.

                  Výrobca môže na požiadanie poskytnúť správu notifikovanej osoby.

            4.   ES VYHLÁSENIE O ZHODE S TYPOM (zabezpečenie kvality výrobku)
      4.1.   ES vyhlásenie o zhode s typom (záruka kvality výrobku) je postup, pri ktorom výrobca spĺňajúci podmienky uvedené v bode 4.2 vyhlási, že dotknuté spotrebiče sú zhodné s typom opísaným v osvedčení o typovom schválení ES a spĺňa základné požiadavky tejto smernice, ktoré sa naň vzťahujú. Výrobca alebo jeho splnomocnený zástupca so sídlom v Spoločenstve musí umiestniť označenie CE na každý spotrebič a vyhotoviť písomné vyhlásenie o zhode. Toto vyhlásenie zahrňujúce jeden alebo viacero spotrebičov musí byť uschované výrobcom. Za označením CE musí nasledovať identifikačné číslo notifikovanej osoby, ktorá je zodpovedná za vykonávanie ES dohľadu.
      4.2.   Výrobca musí používať schválený systém riadenia kvality za účelom finálnej kontroly spotrebiča a testov, ako je to špecifikované v bode 4.3 a podlieha dozoru ES, ako je to uvedené v bode 4.4.
      4.3.   Systém kvality

                  4.3.1.

                  Pri tomto postupe musí výrobca predložiť žiadosť o preskúšanie jeho systému riadenia kvality notifikovanej osoby podľa svojej voľby (pre príslušné zariadenie).
                  Žiadosť musí obsahovať:

                              —

                              dokumentáciu o systému riadenia kvality,

                              —

                              opatrenia na dodržiavanie povinností, ktoré vyplývajú zo schváleného systému riadenia kvality,

                              —

                              opatrenia na udržiavanie schváleného systému riadenia kvality, zabezpečujúce trvalú vhodnosť a efektívnosť,

                              —

                              dokumentáciu týkajúcu sa schváleného typu a kópiu osvedčenia o typovom schválení ES.

                  4.3.2.

                  Ako súčasť systému kontroly kvality musí byť každý spotrebič odskúšaný a musia byť vykonané primerané testy popísané v príslušných normách, uvedených v článku 5 alebo zodpovedajúce testy, potvrdzujúce zhodu so základnými požiadavkami vzťahujúcimi sa na tento systém, ktoré sú uvedené v tejto smernici.
                  Všetky prvky, požiadavky a opatrenia musia byť dokumentované systematickým a logickým spôsobom zo strany výrobcu a to vo forme meraní, procedúr a písaných inštrukcií. Táto dokumentácia o systéme riadenia kvality musí zabezpečovať jednotný výklad programov kvality, plánov, manuálov a záznamov.
                  Dokumentácia o systéme kvality by zvlášť mala obsahovať v adekvátnej forme popis:

                              —

                              objektu hodnotenia kvality, organizačnú štruktúru a zodpovednosť riadiacich pracovníkov v rámci ich kompetencií na kvalitu spotrebičov,

                              —

                              skúšky a testy, ktoré budú vykonané po skončení výroby,

                              —

                              metódy overenia efektívnej činnosti systému riadenia kvality.

                  4.3.3.

                  Notifikovaná osoba musí preskúmať a ohodnotiť systém riadenia kvality, aby zistilo, či spĺňa požiadavky, ktoré sú uvedené v bode 4.3.2. U spotrebičov, ktoré uplatňujú príslušnú zjednocujúcu normu, sa predpokladá zhoda s týmito požiadavkami. Musí oboznámiť výrobcu so svojím rozhodnutím a informovať o tom ostatné notifikované osoby. Oznámenie pre výrobcu musí obsahovať výsledok skúšok, meno (názov) a adresu notifikovanej osoby a odôvodnené rozhodnutie o hodnotení dotknutých spotrebičov.

                  4.3.4.

                  Výrobca musí notifikovanú osobu, ktorá hodnotila systém riadenia kvality, priebežne informovať o všetkých vykonaných zmenách tohto systému, napr. z dôvodu nových technológií a koncepcií kvality.
                  Notifikovaná osoba musí preskúmať tieto zmeny a rozhodnúť, či nový systém riadenia kvality spĺňa kladené požiadavky alebo či je nutné nové posudzovanie. O svojom rozhodnutí musí informovať výrobcu. Oznámenie musí obsahovať výsledky inšpekcie a zdôvodnené rozhodnutie o posudzovaní.

                  4.3.5.

                  Notifikovaná osoba, ktorá odobrala osvedčenie o systéme kontroly, musí o tom informovať ostatné notifikované osoby a udať dôvody svojho rozhodnutia.

            4.4.   ES dohľad

                  4.4.1.

                  Účelom ES dohľadu je zabezpečiť, aby výrobca do detailov spĺňal povinnosti, ktoré pre neho vyplývajú zo schváleného systému riadenia kvality.

                  4.4.2.

                  Výrobca musí umožniť notifikovanej osobe prístup z dôvodu inšpekcie na všetky miesta vo výrobe, pri kontrole kvality výroby, testovaní a skladovaní a musí poskytnúť všetky potrebné informácie, zvlášť čo sa týka:

                              —

                              dokumentácie o systéme riadenia kvality,

                              —

                              záznamov o kvalite, ako sú správy z inšpekcií, výsledky testov, údaje o kalibrácii, správy o kvalifikovanosti personálu.

                  4.4.3.

                  Notifikovaná osoba musí vykonať kontrolu najmenej raz za dva roky, pričom overí, či výrobca dodržiava a uplatňuje odsúhlasený systém riadenia kvality a správu o výsledku kontroly poskytne výrobcovi.

                  4.4.4.

                  Okrem toho môže notifikovaná osoba vykonávať neohlásené kontroly u výrobcu. Počas týchto návštev môže notifikovaná osoba vykonať testy so spotrebičmi alebo ich dať vykonať. Výrobcovi musí poskytnúť správu o výsledku inšpekcie a v prípade potreby aj správu o testoch.

                  4.4.5.

                  Výrobca môže na požiadanie poskytnúť správu notifikovanej osoby.

            5.   ES OVEROVANIE
      5.1.   ES overovanie je postup, ktorým výrobca alebo jeho splnomocnený zástupca so sídlom v ES zabezpečí a vyhlási, že spotrebiče, na ktoré sa vzťahujú ustanovenia bodu 3, sa zhodujú s typom opísaným v osvedčení o typovom schválení ES a vyhovujú požiadavkám tejto smernice, ktorá pre ne platí.
      5.2.   Výrobca alebo jeho splnomocnený zástupca so sídlom v ES musí prijať všetky potrebné opatrenia na to, aby výrobný postup zabezpečoval, že prostriedky sa zhodujú s typom opísaným osvedčení o typovom schválení ES a vyhovujú požiadavkám tejto smernice, ktoré sa na ne uplatňujú. Výrobca alebo jeho splnomocnený zástupca so sídlom ES musí umiestniť označenie CE na každý výrobok a vypracovať vyhlásenie o zhode. Vyhlásenie o zhode môže zahŕňať jeden alebo viac výrobkov a musí byť uložené u výrobcu alebo jeho splnomocneného zástupcu so sídlom v Spoločenstve.
      5.3.   Notifikovaná osoba musí uskutočniť vhodné skúšky a testy, aby preverila, či je daný výrobok v súlade s požiadavkami tejto smernice, a to skúškami a otestovaním každého prostriedku zvlášť, ako je špecifikované v bode 5.4, alebo skúškami a otestovaním spotrebičov na štatistickej báze, ako je uvedené v bode 5.5 podľa vlastného výberu výrobcu.
      5.4.   Overovanie prostredníctvom kontroly a testovania každého spotrebiča

                  5.4.1.

                  Každý spotrebič sa musí individuálne preskúšať a musia sa uskutočniť vhodné testy, ako sú ustanovené v príslušných štandardoch uvedených v článku 5, alebo ekvivalentné testy, aby sa overila ich zhoda s typom opísaným v osvedčení o typovom schválení ES a s požiadavkami tejto smernice, ktoré sa na ne vzťahujú.

                  5.4.2.

                  Notifikovaná osoba musí pripevniť alebo zariadiť pripevnenie svojho identifikačného čísla na každý spotrebič, ktorý vyhovel daným požiadavkám, a vypracovať písomné osvedčenie o tom, že vyhovelo uskutočneným testom. Osvedčenie o zhode sa môže vzťahovať na jeden alebo viac spotrebičov.

                  5.4.3.

                  Výrobca alebo jeho splnomocnený zástupca musí zabezpečiť, aby bol schopný na požiadanie poskytnúť osvedčenia o zhode vydané notifikovanou osobou.

            5.5.   Štatistické overenie

                  5.5.1.

                  Výrobcovia musia predložiť vyrobené spotrebiče vo forme jednotných sérií a musia urobiť všetky potrebné opatrenia, aby výrobný proces zabezpečil jednotnosť každej vyrobenej série.

                  5.5.2.

                  Štatistická kontrola je nasledujúca:
                  Spotrebiče podliehajú štatistickej kontrole podľa atribútov. Mali by byť zoskupené do identifikovateľných sérií, pozostávajúcich z jednotiek jednotlivých modelov vyrobených za rovnakých podmienok. Séria sa skúša v náhodných intervaloch. Spotrebiče, ktoré predstavujú vzorku, sa skúšajú samostatne a realizujú sa vhodné testy, ako je ustanovené v príslušných normách uvedených v článku 5, alebo ekvivalentné testy, aby sa určilo, či sériu možno prijať, alebo sa zamietnuť.
                  Uplatňuje sa systém vzorkovania s nasledujúcimi charakteristikami:

                              —

                              úroveň kvality zodpovedajúca pravdepodobnosti prijatia 95 % s percentom nezhody medzi 0,5 % a 1,5 %,

                              —

                              medzná kvalita zodpovedajúca pravdepodobnosti prijatia 5 % s percentom nezhody medzi 5 % a 10 %.

                  5.5.3.

                  V prípade prijatia sérií notifikovaná osoba alebo nechá umiestniť svoje identifikačné čísla na každý spotrebič a vyhotoví osvedčenie o zhode vo vzťahu k vykonaným testom. Všetky spotrebiče v sérii sa môžu umiestniť na trh, s výnimkou tých, kde zhoda nebola preukázaná.
                  V prípade zamietnutia série musí notifikovaná osoba urobiť zodpovedajúce opatrenia, aby zabránila umiestneniu takejto série na trh. V prípade často opakovaných zamietnutí sérií môže notifikovaná osoba pozastaviť štatistické overenie.
                  Výrobca môže na základe zodpovednosti notifikovanej osoby umiestniť jej identifikačné číslo v priebehu výrobného procesu.

                  5.5.4.

                  Výrobca alebo jeho splnomocnený zástupca musí zabezpečiť, aby bol schopný na požiadanie poskytnúť osvedčenie o zhode vydané notifikovanou osobou.

            6.   ES OVEROVANIE KAŽDÉHO VÝROBKU

                  6.1.

                  ES overovanie každého výrobku je postup, ktorým výrobca alebo jeho splnomocnený zástupca so sídlom v ES zabezpečí a vyhlási, že spotrebič, pre ktorý bolo vydané osvedčenie uvedené v bode 2 vyhovuje požiadavkám tejto smernice, ktoré sa naň vzťahujú. Výrobca alebo jeho splnomocnený zástupca musí umiestniť označenie CE na prístroj a musí vypracovať písomné vyhlásenie o zhode, ktoré je povinný uschovať.

                  6.2.

                  Notifikovaná osoba musí preskúšať spotrebič a uskutočniť vhodné testy, zohľadňujúc projektovú dokumentáciu, aby sa zabezpečilo, že spĺňa základné požiadavky tejto smernice.
                  Notifikovaná osoba umiestni alebo nechá umiestniť svoje identifikačné číslo na každý spotrebič, ktorý splnil dané požiadavky, a vypracovať písomné osvedčenie o zhode pokiaľ ide o uskutočnené testy.

                  6.3.

                  Cieľ tejto technickej dokumentácie týkajúcej sa konštrukcie spotrebiča, ako je uvedené v prílohe IV, spočíva v tom, aby sa umožnilo posudzovanie zhody spotrebiča s požiadavkami tejto smernice a aby jeho konštrukcia, výroba a prevádzka boli zrozumiteľné.
                  Táto projektová dokumentácia uvedená v prílohe IV musí byť dostupná pre notifikovanú osobu.

                  6.4.

                  Ak to notifikovaná osoba bude považovať za potrebné, skúšky a testy sa môžu uskutočniť aj po inštalácii spotrebiča.

                  6.5.

                  Výrobca alebo jeho splnomocnený zástupca musí zabezpečiť, aby bol schopný na požiadanie poskytnúť osvedčenie o zhode vydané notifikovanou osobou.

      PRÍLOHA III

         OZNAČENIE CE A SPRIEVODNÉ ÚDAJE

                  1.

                  Označenie CE pozostáva z iniciálok „CE“, ako je uvedené nižšie:

                  Za označením CE musí nasledovať identifikačné číslo notifikovanej osoby zapojenej do fázy výrobnej kontroly.

                  2.

                  Na spotrebiči alebo na štítku s údajmi musí byť označenie CE spolu s nasledujúcimi nápismi:

                              —

                              názov výrobcu alebo jeho identifikačný symbol,

                              —

                              obchodný názov spotrebiča,

                              —

                              prípadne typ elektrického napájania, ak sa použije

                              —

                              kategória spotrebiča,

                              —

                              posledné dvojčíslo roku, v ktorom bolo označenie CE pripevnené.

                        Informácie potrebné na účely inštalácie sa môžu doplniť v závislosti od povahy spotrebiča.

                  3.

                  Ak sa označenie CE zmenší alebo zväčší, musia sa rešpektovať proporcie dané vo vyššie uvedenom náčrte.
                  Rôzne komponenty označenia CE musia mať v podstate rovnaký vertikálny rozmer, ktorý nemá byť menší ako 5 mm.

      PRÍLOHA IV

         KONŠTRUKČNÁ DOKUMENTÁCIA

      Konštrukčná dokumentácia, pokiaľ je požadovaná notifikovanou osobou, musí obsahovať nasledujúce informácie:

                  —

                  všeobecný popis spotrebiča,

                  —

                  koncepčné nákresy a výrobné výkresy, diagramy komponentov, podzostavy, obvody, atď.,

                  —

                  popisy a vysvetlenia nevyhnutné pre pochopenie horeuvedeného, vrátane popisu funkcie spotrebiča,

                  —

                  zoznam noriem, ktoré boli úplne alebo čiastočne použité podľa článku 5 a popis riešení, ktoré sa použili na to, aby spotrebič spĺňal základné požiadavky, keď sa normy uvádzané v článku 5 nepoužili,

                  —

                  skúšobné protokoly,

                  —

                  návody na inštaláciu a použitie.

            Ak je to potrebné, konštrukčná dokumentácia musí obsahovať nasledujúce časti:

                  —

                  atestácie príslušenstva, ktoré bolo zabudované do spotrebiča,

                  —

                  atestácie a osvedčenia vzťahujúce sa na výrobné metódy a/alebo kontroly a/alebo sledovanie spotrebiča,

                  —

                  všetky ďalšie dokumenty, ktoré umožnia notifikovanej osobe lepšie rozhodnúť.

      PRÍLOHA V

         MINIMÁLNE KRITÉRIÁ PRE NOTIFIKOVANÉ OSOBY

      Notifikovaná osoba, stanovená členským štátom, musí spĺňať tieto minimálne požiadavky:

                  —

                  dostatok odborných pracovníkov, nevyhnutných prostriedkov a prístrojov,

                  —

                  technická spôsobilosť a odborná dôveryhodnosť pracovníkov,

                  —

                  nezávislosť pri vykonávaní skúšok, príprave skúšobných protokolov, vydávaní osvedčení a vykonávaní dozoru podľa tejto smernice, a to vo vzťahu k manažmentu, technických pracovníkmi týkajúcich sa všetkých cyklov, skupín alebo osôb priamo alebo nepriamo pôsobiacim v oblasti predmetných spotrebičov,

                  —

                  dodržiavanie služobného tajomstva zo strany pracovníkov,

                  —

                  poistenie voči zodpovednosti povinnej zodpovednosti, ak túto zodpovednosť nerieši štát v rámci vnútroštátneho práva.

            Plnenie podmienok v prvých dvoch zarážkach musia pravidelne kontrolovať príslušné orgány členských štátov alebo orgány menované členskými štátmi.

      PRÍLOHA VI
      ČASŤ A

         Zrušená smernica a jej neskoršia zmena a doplnenie

      (v zmysle článku 14)

                  Smernica Rady 90/396/EHS
                  (Ú. v. ES L 196, 26.7.1990, s. 15)

                  Smernica Rady 93/68/EHS
                  (Ú. v. ES L 220, 30.8.1993, s. 1)

                  Iba článok 10

            ČASŤ B

         Lehoty na transpozíciu do vnútroštátneho práva a uplatňovanie

      (v zmysle článku 14)

                  Smernica

                  Lehota na transpozíciu

                  Dátum uplatňovania

                  90/396/EHS

                  30. júna 1991

                  1. januára 1992

                  93/68/EHS

                  30. júna 1994

                  1. januára 1995

      PRÍLOHA VII

         Tabuľka zhody

                  Smernica 90/396/EHS

                  Táto smernica

                  Článok 1, odsek 1, uvádzacia veta

                  Článok 1, odsek 1, prvý pododsek

                  Článok 1, odsek 1, prvá a druhá zarážka

                  Článok 1, odsek 2, písmená a) a b)

                  Článok 1, odsek 2

                  Článok 1, odsek 1 druhý pododsek

                  Článok 1, odsek 3

                  Článok 1, odsek 2, písmeno d)

                  Článok 1, odsek 4

                  Článok 1, odsek 3

                  Článok 2, odsek 1

                  Článok 2, odsek 1

                  Článok 2, odsek 2, prvá a druhá veta

                  Článok 2, odsek 2, prvý pododsek

                  Článok 2, odsek 2, tretia veta

                  Článok 2, odsek 2, druhý pododsek

                  Články 3 a 4

                  Články 3 a 4

                  Článok 5, odsek 1, písmeno a), prvý pododsek

                  Článok 5, odsek 1, písmeno a)

                  Článok 5, odsek 1, písmeno a), druhý pododsek

                  Článok 5, odsek 2, prvý pododsek

                  Článok 5, odsek 1, písmeno b)

                  Článok 5, odsek 1, písmeno b)

                  Článok 5, odsek 2, prvá veta

                  Článok 5, odsek 2, druhý pododsek

                  Článok 5, odsek 2, tretia veta

                  Článok 5, odsek 2, tretí pododsek

                  Článok 6, odsek 1, prvý pododsek, prvá veta

                  Článok 6, odsek 1, prvý pododsek

                  Článok 6, odsek 1, prvý pododsek, druhá veta

                  Článok 6, odsek 1, druhý pododsek

                  Článok 6, odsek 1, druhý pododsek

                  Článok 6, odsek 1, tretí pododsek

                  Článok 6, odsek 2, prvá veta

                  Článok 6, odsek 2, prvý pododsek

                  Článok 6, odsek 2, druhá veta

                  Článok 6, odsek 2, druhý pododsek

                  Článok 6, odsek 2, tretia veta

                  Článok 6, odsek 2, tretí pododsek

                  Článok 7

                  Článok 7

                  Článok 8, odsek 1, písmeno a)

                  Článok 8, odsek 1, písmeno a)

                  Článok 8, odsek 1, písmeno b), úvodné slová

                  Článok 8, odsek 1, písmeno b), úvodné slová

                  Článok 8, odsek 1, písmeno b), prvá až štvrtá zarážka

                  Článok 8, odsek 1, písmeno b), body i) až (iv)

                  Článok 8, odseky 2 a 3

                  Článok 8, odseky 2 a 3

                  Článok 8, odsek 4, prvý pododsek, prvá veta

                  Článok 8, odsek 4, prvý pododsek

                  Článok 8, odsek 4, prvý pododsek, druhá veta

                  Článok 8, odsek 4, druhý pododsek

                  Článok 8, odsek 4, druhý pododsek

                  Článok 8, odsek 4, tretí pododsek

                  Článok 8, odsek 5, písmeno a)

                  Článok 8, odsek 5, prvý pododsek

                  Článok 8, odsek 5, písmeno b)

                  Článok 8, odsek 5, druhý pododsek

                  Článok 8, odsek 6

                  Článok 8, odsek 6

                  Články 9 až 12

                  Články 9 až 12

                  Článok 13

                  —

                  Článok 14, odseky 1 a 2

                  —

                  Článok 14, odsek 3

                  Článok 13

                  —

                  Článok 14

                  —

                  Článok 15

                  Článok 15

                  Článok 16

                  Prílohy I až V

                  Prílohy I až V

                  —

                  Príloha VI

                  —

                  Príloha VII


title: Smernica Rady z 25. júla 1978 o aproximácii právnych predpisov členských štátov o sedadle vodiča kolesových poľnohospodárskych alebo lesných traktorov

text:
Dôležité právne oznámenie

|

31978L0764

Úradný vestník L 255 , 18/09/1978 S. 0001 - 0039 Fínske špeciálne vydanie: Kapitola 13 Zväzok 9 S. 0044  Grécke špeciálne vydanie: Kapitola 13 Zväzok 10 S. 0005  Švédske špeciálne vydanie: Kapitola 13 Zväzok 9 S. 0044  Španielske špeciálne vydanie: Kapitola 13 Zväzok 9 S. 0032  Portugalské špeciálne vydanie Kapitola 13 Zväzok 9 S. 0032

		Smernica Radyz 25. júla 1978o aproximácii právnych predpisov členských štátov o sedadle vodiča kolesových poľnohospodárskych alebo lesných traktorov78/764/EHSRADA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva, a najmä na článok 100 tejto zmluvy;so zreteľom na návrh Komisie;so zreteľom na stanovisko Zhromaždenia [1];so zreteľom na stanovisko Hospodárskeho a sociálneho výboru [2];keďže technické požiadavky, ktorým musia traktory vyhovovať podľa vnútroštátnych právnych predpisov, súvisia okrem iného so sedadlom vodiča;keďže tieto požiadavky sa v rámci jednotlivých členských štátov líšia; keďže z tohto dôvodu je potrebné, aby všetky členské krajiny prijali tie isté požiadavky buď tak, že nimi doplnia, alebo nahradia svoje existujúce pravidlá, najmä preto, aby bolo možné používať proces typového schválenia podľa EHS, ktorý je predmetom smernice Rady č. 74/150/EHS zo dňa 4. marca 1974 o aproximácii právnych predpisov členských štátov o typovom schválení kolesových poľnohospodárskych alebo lesných traktorov [3] a ktorý treba zaviesť pre každý typ traktora;keďže pravidlá týkajúce sa sedadiel vodiča pokrývajú nielen požiadavky na ich montáž do traktorov, ale aj na konštrukciu sedadiel; keďže zosúladený proces typového schválenia komponentu umožňuje každému členskému štátu kontrolovať plnenie spoločných požiadaviek na konštrukciu a skúšky a informovať iné členské štáty o svojich zisteniach formou zaslania kópie osvedčenia o typovom schválení komponentu podľa EHS vyplneného pre každý typ sedadla vodiča; keďže umiestnením značky typového schválenia komponentu podľa EHS na všetky sedadlá vodiča vyrobené v zhode so schváleným typom sa odstráni potreba technických kontrol týchto sedadiel vodiča v iných členských štátoch,PRIJALA TÚTO SMERNICU:Článok 11. Každý členský štát udelí typové schálenie komponentu EHS ktorémukoľvek typu sedadla vodiča, ktorý vyhovuje požiadavkám na konštrukciu a skúšky uvedeným v prílohách I a II.2. Členský štát, ktorý udelil typové schválenie komponentu EHS, prijme opatrenia potrebné na overenie si, a to do potrebnej miery, a ak treba, v spolupráci s príslušnými orgánmi v ostatných členských štátoch, či vzorky, odobrané z výroby, zodpovedajú schválenému typu. Rozsah tohto overovania by sa mal obmedziť na náhodné kontroly.Článok 2Pre každý typ sedadla vodiča, ktorý členské štáty schvália podľa článku 1, vydajú výrobcovi alebo jeho oprávnenému zástupcovi značku typového schválenia komponentu EHS, ktorá sa zhoduje so vzorom opísaným v článku 3.5 prílohy II.Členské štáty prijmú všetky potrebné opatrenia na zabránenie používania značiek, ktoré by viedli k zámene sedadiel vodiča, ktorým bolo udelené typové schválenie komponentu podľa článku 1, s inými zariadeniami.Článok 31. Žiadny členský štát nemôže zakázať umiestňovať sedadlá vodiča na trhu z dôvodov týkajúcich sa ich konštrukcie, ak je na nich umiestnená značka typového schválenia komponentu EHS.2. Členský štát však napriek tomu môže zakázať umiestňovať na trhu sedadlá vodiča, na ktorých je umiestnená značka typového schválenia komponentu EHS, ktoré trvale nezodpovedajú schválenému typu.Štát následne informuje ostatné členské štáty a Komisiu o opatreniach, ktoré prijal, a uvedie dôvody pre svoje rozhodnutie.Článok 4Príslušné orgány každého členského štátu pošlú do jedného mesiaca príslušným orgánom ostatných členských štátov kópie Osvedčení o typovom schválení komponentu, ktorých príklad je uvedený v prílohe III, vyplnených pre každý typ sedadla vodiča, ktorý schvália, alebo ktorý odmietnu schváliť.Článok 51. Ak členský štát, ktorý udelil typové schválenie komponentu EHS, zistí, že určitý počet sedadiel vodiča, na ktorých je umiestnená tá istá značka typového schválenia komponentu EHS, nezodpovedá typu, ktorý tento štát schválil, prijme potrebné opatrenia, ktorými zabezpečí, aby vzorky z výroby zodpovedali schválenému typu. Príslušné orgány tohto štátu informujú príslušné orgány ostatných členských štátov o prijatých opatreniach, ktoré sa môžu, ak je to potrebné a ak ide o závažné a opakované prípady nezhody so schváleným typom, rozšíriť na odňatie typového schválenia komponentu EHS. Spomínané úrady prijmú tie isté opatrenia, ak dostanú informácie o nezhode od príslušných orgánov iného členského štátu.2. Prílušné orgány členských štátov sa do jedného mesiaca navzájom informujú o každom prípade odňatia typového schválenia komponentu EHS a o dôvodoch takéhoto opatrenia.Článok 6Všetky opatrenie, prijaté podľa predpisov, prijatých v rámci uplatňovania tejto smernice, znamenajúce odmietnutie alebo odňatie typového schválenia komponentu EHS pre sedadlo vodiča, alebo zákaz jeho umiestnenia na trhu, alebo používania, obsahuje podrobné vysvetlenie dôvodov, na ktorých je založené. Takéto rozhodnutia sa oznámia zainteresovanej strane, ktorá je súčasne informovaná aj o nápravných prostriedkoch, ktoré má k dispozícii podľa právnych predpisov, platných v členských štátoch a o časových limitoch, ktoré má poskytnuté na realizáciu takých nápravných prostriedkov.Článok 7Žiadny členský štát nemôže odmietnuť udelenie typového schválenia EHS alebo národného typového schválenia pre traktor z dôvodov týkajúcich sa sedadla jeho vodiča, ak je na sedadle umiestnená značka typového schválenia komponentu EHS a ak je vybavené v súlade s požiadavami stanovenými v prílohe IV.Článok 8Žiadny členský štát nemôže odmietnuť alebo zakázať registráciu, predaj, uvedenie do prevádzky, alebo používanie ľubovoľného traktora z dôvodov týkajúcich sa sedadla jeho vodiča, ak je na sedadle umiestnená značka typového schválenia komponentu EHS a ak je vybavené v súlade s požiadavami stanovenými v prílohe IV.Článok 91. Na účely tejto smernice pojem "poľnohospodársky alebo lesný traktor" predstavuje akékoľvek motorové vozidlo, vybavené kolesami alebo pásmi s najmenej dvomi nápravami, ktorého hlavná funkcia spočíva v ťahovom výkone a ktoré je určené hlavne na ťahanie, tlačenie a na pohon alebo prevážanie určitého náradia, strojov alebo prívesov určených na použitie v poľnohospodárstve alebo v lesníctve. Môže byť vybavené tak, aby viezlo náklad alebo osoby.2. Táto smernica platí len pre traktory, definované v predchádzajúcom odseku, ktoré sú vybavené vzduchovými pneumatikami a ktoré majú dve nápravy a maximálnu konštrukčnú rýchlosť medzi 6 a 25 kilometrami za hodinu.Článok 10Všetky zmeny, potrebné pre prispôsobenie požiadaviek, uvedených v prílohách tejto smernice, technickému pokroku, sa prijímajú v súlade s postupom, uvedeným v článku 13 smernice č. 74/150/EHS.Článok 111. Členské štáty uvedú do účinnosti právne predpisy, potrebné na dosiahnutie súladu s touto smernicou do 18 mesiacov od jej oznámenia a následne o tom informujú Komisiu.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice..Článok 12Táto smernica je určená členským štátom.V Bruseli 25. júla 1978Za RadupredsedaK. von dohnanyi[1] Ú. v. ES C 199, 12.12.1977, s. 61.[2] Ú. v. ES C 84, 8.4.1978, s. 11.[3] Ú. v. ES L 84, 28.3.1974, s. 10.--------------------------------------------------PRÍLOHA IDefinície1. Sedadlo vodičaPojem "sedadlo vodiča" znamená sedadlo, v ktorom môže sedieť iba jedna osoba a ktoré je určené na používanie vodičom pri vedení traktora.2. Povrch sedadlaPojem "povrch sedadla" znamená takmer vodorovnú oblasť sedadla, ktorá podopiera sediaceho vodiča.3. OperadloPojem "operadlo" znamená takmer zvislú oblasť sedadla, ktorá podopiera chrbát sediaceho vodiča.4. Bočné opory sedadlaPojem "bočné opory sedadla" znamená zariadenia alebo formy povrchu sedadla, ktoré bránia tomu, aby sa vodič zosunul zo sedadla nabok.4.1. Opierky pre rukyPojem "opierky pre ruky" znamená zariadenia na každej strane sedadla, ktoré pri sedení podopierajú ruky vodiča.5. Vzťažný bod sedadla (S)Pojem "vzťažný bod sedadla (S)" znamená priesečník, ležiaci v strednej pozdĺžnej rovine sedadla, medzi dotykovou rovinou k základni čalúneného operadla a vodorovnou rovinou. Táto vodorovná rovina pretína spodný povrch sedadla 150 mm pred vzťažným bodom sedadla (S) (pozri dodatok 1 k prílohe II).6. Hĺbka povrchu sedadlaPojem "hĺbka povrchu sedadla" znamená vodorovnú vzdialenosť medzi vzťažným bodom sedadla (S) a predným okrajom povrchu sedadla.7. Šírka povrchu sedadlaPojem "šírka povrchu sedadla" znamená vodorovnú vzdialenosť medzi vonkajšími okrajmi povrchu sedadla, meranú v rovine, kolmej na strednú pozdĺžnu rovinu sedadla.8. Rozsah nastavenia zaťaženiaPojem "rozsah nastavenia zaťaženia" znamená rozsah medzi dvomi zaťaženiami, zodpovedajúcimi stredným polohám na krivkách závesného systému, nakresleným pre najťažšieho a najľahšieho vodiča.9. Zdvih závesuPojem "zdvih závesu" znamená vzdialenosť od najvyššej polohy v závesnom systéme po najnižšiu polohu.10. VibráciePojem "vibrácie" znamená zvislý pohyb sedadla vodiča smerom nahor a nadol.11. Zrýchlenie vibrácií (a)Pojem "zrýchlenie vibrácií (A)" znamená druhý diferenciál dráhy vibračného pohybu podľa času.12. Efektívna hodnota (RMS) zrýchlenia (aeff)Pojem "efektívna hodnota (RMS) zrýchlenia (aeff)" znamená druhú odmocninu zo strednej hodnoty druhých mocnín zrýchlenia.13. Spektrálna výkonová hustota (Ø)Pojem "spektrálna výkonová hustota (Ø) znamená druhú mocninu efektívnej hodnoty zrýchlenia (aeff)", meranú terciárnymi filtrami, delenú šírkou pásma týchto filtrov.14. Vážené zrýchlenie vibrácií (aw)Pojem "vážené zrýchlenie vibrácií (aw)" znamená vážené zrýchlenie vibrácií, určené pomocou váhového filtra v súlade s 2.5.3.3.5.2 v prílohe II.15. Vibračný pomerPojem "vibračný pomer" znamená pomer váženého zrýchlenia vibrácií, meraného na sedadle vodiča, k váženému zrýchleniu vibrácií, meranému v bode pripojenia sedadla v súlade s 2.5.3.3.2 v prílohe II.16. Vibračná triedaPojem "vibračná trieda" znamená triedu alebo skupinu traktorov, ktoré vykazujú rovnaké vibračné charakteristiky.17. Traktor kategórie APojem "traktor kategórie A" znamená traktor, ktorého charakteristiky umožňujú zahrnúť ho do danej vibračnej triedy kvôli podobným konštrukčným vlastnostiam:17.1. Charakteristiky týchto traktorov:Počet náprav: dve.Rozloženie záťaže:predná náprava : 30 až 45 % pohotovostnej hmotnosti traktora,zadná náprava : 70 až 55 % pohotovostnej hmotnosti traktora,Pneumatiky: predné menšie než zadné (pomer polomerov pneumatík ≤ 4: 5).Rozchod: najmenší nastaviteľný rozchod väčší než 1150 mm.Zavesenie: zadná náprava neodpružená.Vodorovná poloha sedadla: medzi zadnou nápravou a ťažiskom traktora.17.2. Traktory kategórie A sa delia na dve triedy:Trieda I: 1400 až 3600 kg pohotovostnej hmotnostiTrieda II: viac než 3600 kg do 5000 kg pohotovostnej hmotnosti.18. Referenčný traktorPojem "referenčný traktor" znamená traktor, ktorého vibračné chovanie je špecifické pre určenie nastavených hodnôt pre skúšky sedadla na skúšobnom stende pre danú vibračnú triedu traktorov.18.1. Spektrálna výkonová hustota zvislého zrýchlenia v bode pripojenia sedadla referenčného traktora musí vyhovovať podmienkam, uvedeným v dodatkoch 9 a 10 k prílohe II.18.2. Referenčný traktor by mal – za predpokladu, že spĺňa požiadavky, uvedené v 18.1 – spĺňať požiadavky, uvedené v nasledujúcej tabuľke:| Trieda I | Trieda II | Dovolená odchýlka |Hmotnosť traktoru v nenaloženom stave v kg | 3040 | 4750 | ± 5 % |—na prednú nápravu v kg | 1300 | 1830 | ± 5 % |—na zadnú nápravu v kg | 1740 | 2920 | ± 5 % |predné pneumatiky | 7,50 – 18 | 12,4/11 – 28 | |zadné pneumatiky | 16,9/14 – 38 | 16,9/14 – 38 | |tlak v predných pneumatikách v bar | 2,0 | 1,5 | + 0,1 bar |tlak v zadných pneumatikách v bar | 1,1 | 1,3 | + 0,1 bar |rozvor náprav v mm | 2125 | 2590 | ± 10 % |--------------------------------------------------PRÍLOHA IIPOŽIADAVKY NA KONŠTRUKCIU A SKÚŠANIE – POŽIADAVKY NA TYPOVÉ SCHVÁLENIE KOMPONENTU EHS A NA OZNAČOVANIE1. Všeobecné požiadavky1.1. Sedadlo vodiča musí byť navrhnuté tak, aby vodičovi zabezpečovalo pohodlnú polohu pri ovládaní a manévrovaní s traktorom a aby mu umožňovalo najvyššiu ochranu, pokiaľ ide o jeho zdravie a bezpečnosť.1.2. Sedadlo musí byť nastaviteľné v pozdĺžnom smere a po výške bez použitia nástroja.1.3. Sedadlo musí byť navrhnuté tak, aby zmenšovalo nárazy a vibrácie. Preto musí byť dobre odpružené, musí dobre pohlcovať vibrácie a poskytovať primeranú oporu vzadu aj po bokoch.Bočná opora sa považuje za primeranú, ak je sedadlo navrhnuté tak, aby zabránilo telu vodiča zosunúť sa cez bočnú stranu sedadla.1.3.1. Sedadlo musí byť nastaviteľné pre osoby s rôznou hmotnosťou. Všetky nastavovacie úkony potrebné pre splnenie tejto požiadavky sa musia vykonať bez použitia nástrojov.1.4. Povrch sedadla, operadlo, bočné opory a ak sú namontované, odnímateľné, skladacie alebo pevné opierky pre ruky, musia byť čalúnené.1.5. Vzťažný bod sedadla (S) sa musí vypočítať spôsobom, opísaným v dodatku 1 k prílohe II.1.6. Pokiaľ nie je uvedené inak, merania a tolerancie musia spĺňať nasledujúce požiadavky:1.6.1. Dané merania musia byť vyjadrené v celých jednotkách, ak treba, zaokrúhlených na najbližší celý počet jednotiek;1.6.2. Prístroje, použité pri meraní, musia umožniť zaokrúhlenie nameraných hodnôt na najbližšiu celú jednotku a musia byť presné v rámci nasledujúcich tolerančných medzí:- pre dĺžku: ± 5 %,- pre meranie uhlov: ± 1°,- pre určenie hmotnosti traktora: ± 20 kg,- pre meranie tlaku v pneumatikách: + 0,1 bar;1.6.3. Pre všetky údaje, týkajúce sa rozmerov, je povolená tolerancia ± 5 %.1.7. Sedadlo musí absolvovať nasledujúce skúšky, ktoré budú vykonané na tom istom kuse sedadla a v nasledujúcom poradí:1.7.1. Určenie charakteristík závesu a rozsahu nastavenia podľa hmotnosti vodiča;1.7.2. Určenie bočnej stability;1.7.3. Určenie zvislých vibrácií.1.8. Ak je sedadlo vyrobené tak, že sa môže otáčať okolo zvislej osi, potom sa skúšky vykonajú tak, že sedadlo je otočené v smere vpred, zablokované v nejakej polohe, zablokované v polohe rovnobežnej so strednou pozdĺžnou rovinou traktora.1.9. Sedadlo, na ktorom sa vykonávajú vyššie spomínané skúšky, musí mať tie isté charakteristiky, pokiaľ ide o konštrukciu a vybavenie, ako sedadlá zo sériovej výroby.1.10. Pred vykonaním skúšok sedadlo muselo byť zabehnuté u výrobcu.1.11. Skúšobné laboratórium musí vypracovať protokol o skúškach, ktorý potvrdí, že sedadlo absolvovalo všetky špecifikované skúšky bez poškodenia a ktorý obsahuje podrobnosti o vibračných charakteristikách sedadla.1.12. Sedadlá, skúšané pre traktory triedy I, sú vhodné iba pre traktory tejto triedy, zatiaľčo sedadlá, skúšané pre traktory triedy II, sú vhodné pre traktory triedy I aj II.2. ŠPECIÁLNE POŽIADAVKY2.1. Rozmery povrchu sedadla2.1.1. Hĺbka povrchu sedadla, meraná rovnobežne so strednou pozdĺžnou rovinou sedadla vo vzdialenosti 150 mm od nej, musí byť 400 ± 50 mm (pozri dolu uvedený obrázok).2.1.2. Šírka povrchu sedadla, meraná kolmo ku strednej rovine sedadla, 150 mm pred vzťažným bodom sedadla (S) a nie viac než 80 mm nad týmto bodom, musí byť najmenej 450 mm (pozri dolu uvedený obrázok)2.1.3. Hĺbka a šírka povrchu sedadiel, určených pre traktory, u ktorých rozchod zadných sedadiel neprevyšuje 1150 mm, môžu byť zmenšené, ak konštrukcia traktora neumožňuje splniť požiadavky z 2.1.1 a 2.1.2 a to nie viac než 300 mm pre hĺbku a nie viac než 400 mm pre šírku.2.2. Poloha a sklon operadla2.2.1. Horný okraj operadla sedadla musí byť aspoň 260 mm nad vzťažným bodom sedadla (S) (pozri dolu uvedený obrázok).2.2.2. Operadlo musí mať sklon 10 ± 5° (pozri dolu uvedený obrázok).2.3. Sklon povrchu sedadla2.3.1. Sklon smerom k zadnej časti (pozri uhol A v dolu uvedenom obrázku) povrchu zaťaženej podušky musí byť 3 až 12° vzhľadom na vodorovnú priamku, merané so zaťažovacím zariadením v súlade s dodatkom 1.2.4. Nastavenie sedadla (pozri dolu uvedený obrázok).2.4.1. Sedadlo musí byť nastaviteľné v pozdĺžnom smere o minimálnu vzdialenosť:- 150 mm pre traktory so šírkou rozchodu zadných kolies väčšou než 1150 mm,- 60 mm pre traktory so šírkou rozchodu zadných kolies 1150 mm a menej,2.4.2. Sedadlo musí byť nastaviteľné v zvislom smere o minimálnu vzdialenosť:- 60 mm pre traktory so šírkou rozchodu zadných kolies väčšou než 1150 mm,- 30 mm pre traktory so šírkou rozchodu zadných kolies 1150 mm a menej,+++++ TIFF +++++2.5. Skúšky sedadla2.5.1. Skúška na určenie charakteristík závesu a rozsahu nastavenia podľa hmotnosti vodiča2.5.1.1. Charakteristiky závesného systému sa určujú statickou skúškou. Skúška musí byť vykonaná na sedadle, nastavenom tak, aby pojalo vodiča s hmotnosťou 50 kg a potom vodiča s hmotnosťou 120 kg.Medzné hodnoty rozsahu nastavenia sedadla podľa hmotnosti vodiča sa počítajú z charakteristík závesného systému.2.5.1.2. Sedadlo sa namontuje na skúšobný stend alebo na traktor a položí sa naňho záťaž buď priamo alebo pomocou špeciálneho zariadenia; táto záťaž sa nesmie líšiť od nominálnej záťaže o viac než 5 N. Stlačenie závesného systému sa musí merať s presnosťou nie menšou než ± 1 mm. Záťaž sa musí položiť v súlade s postupom, uvedeným v kapitole 3 v dodatkku 1.2.5.1.3. Úplná charakteristická krivka, predstavujúca odchýlku závesného systému, musí byť nakreslená od nulovej až po maximálnu záťaž a späť do nulovej záťaže. Prírastky záťaže, pri ktorých sa meria stlačenie závesného systému, nesmú prevyšovať 100 N; do grafu sa musí zakresliť najmenej osem meracích bodov po približne rovnakých intervaloch pohybu závesného systému. Bodom, ktorý sa považuje za maximálnu záťaž, by mala byť buď tá hodnota záťaže, pri ktorej nemožno zaznamenať žiadne ďalšie stlačenie pružiny, alebo hodnota 1500 N. Po položení alebo odobratí záťaže sa musí zmerať zvislé stlačenie závesného systému 200 mm pred vzťažným bodom sedadla (S); po položení alebo odstránení záťaže sa musí sedadlu umožniť, aby zaujalo kľudovú polohu.2.5.1.4. V prípade sedadiel bez stanovených medzí nastavenia hmotnosti treba nastavené hodnoty zvoliť tak, že:2.5.1.4.1. Pre najľahšieho vodiča: sedadlo sa po odstránení záťaže vráti na vrchol dráhy zdvihu závesu.2.5.1.4.2. Pre najťažšieho vodiča: záťaž 1500 N práve stlačí sedadlo po najnižšiu medzu zdvihu závesu.2.5.1.4.3. Rozsah nastavenia, určený pomocou záťaží, predpísaných v 2.5.1.4.1 a 2.5.1.4.2 sa musí považovať za väčší než rozsah, požadovaný v 3.1.1.2.5.1.4.4. Ak je sedadlo vybavené progresívnym spodným pružinovým dorazom, najnižšiu polohu zdvihu závesu (pozri kapitola 9 v prílohe I) možno definovať ako polohu, ktorú zaujme sedadlo so záťažou 1000 N pri nastavení pre najľahšieho vodiča.2.5.1.5. Strednou polohou závesného systému je poloha, ktorú sedadlo zaujme po stlačení do polovice plného zvihu závesného systému.2.5.1.6. Keďže charakteristické krivky závesného systému sú vo všeobecnosti hysterézne slučky, záťaž musí byť určená tak, že sa nakreslí os slučky (pozri kapitola 8 v prílohe I a sekcie A a B dodatkku 2 k prílohe II).2.5.1.7. Kvôli určeniu medzných hodnôt rozsahu nastavenia ako funkcie hmotnosti vodiča sa musia hodnoty, uvádzané v sekciách A a B (pozri dodatok 2), určené v súlade s 2.5.1.6, vynásobiť číslom 1,3.2.5.2. Skúška na určenie bočnej stability2.5.2.1. Sedadlo musí byť nastavené na maximálnu povolenú hmotnosť vodiča a pripojené k skúšobnému stendu alebo k traktoru tak, aby jeho základová doska spočívala na pevnej platni (skúšobný stend), ktorá nie je menšia než samotná základová doska.2.5.2.2. Na povrch alebo podušku sedadla sa položí skúšobná záťaž 1000 N. Bod, v ktorom záťaž pôsobí, leží 200 mm pred vzťažným bodom sedadla (S) a striedavo na dvoch stranách 150 mm od roviny symetrie, idúcej sedadlom.2.5.2.3. Počas pôsobenia záťaže sa meria zmena bočného uhla sklonu povrchu sedadla v koncových nastavených polohách pre vodorovné aj zvislé nastavenie sedadla. Trvalá deformácia v blízkosti bodu pôsobenia záťaže sa nemá brať do úvahy.2.5.3. Skúška na určenie vibráciíVibrácie sedadla sa určujú skúškami na skúšobnom stende a/alebo na štandardnej dráhe v závislosti od toho, či je sedadlo určené pre niektorú triedu (alebo triedy) traktora kategórie A alebo pre traktor kategórie B.2.5.3.1. Skúšky na skúšobnom stende2.5.3.1.1. Skúšobný stend musí simulovať zvislé vibrácie v bode pripojenia sedadla vodiča.Vibrácie sa generujú pomocou elektro-hydraulického zariadenia. Nastavené hodnoty, ktoré sa majú použiť, sú buď tie hodnoty, ktoré sú špecifikované v dodatkoch 4 a 5 pre príslušnú triedu traktora, alebo dvojnásobne integrované signály zrýchlenia, zaznamenávané v bode pripojenia sedadla traktora kategórie B, ktorý sa pohybuje rýchlosťou 12 ± 0,5 km/h po štandardnej dráhe, definovanej v 2.5.3.2.1. Vibrácie sa musia prenášať na plošinu, ktorá svojimi rozmermi zhruba zodpovedá kabíne vodiča na traktore. Kvôli generovaniu vibrácií sa musí použiť neprerušený dvojitý priebeh nastavených hodnôt alebo dvojnásobne integrované signály zrýchlenia, zaznamenávané v bode pripojenia sedadla traktora kategórie B, ktorý sa pohybuje po štandardnej dráhe. Merania sa nesmú robiť počas prvého priebehu nastavených hodnôt alebo signálu zrýchlenia.2.5.3.1.2. Okrem miesta pre pripojenie skúšobného sedadla musí plošina obsahovať aj volant a oporu pre nohy. Konfigurácia plošiny musí byť taká, ako je opísané v dodatku 6.2.5.3.1.3. Skúšobný stend musí mať vysoký stupeň pevnosti v ohybe a v krute a jeho ložiská a vodiace dráhy nesmú mať viac než technicky nevyhnutnú vôľu. Ak plošinu nesie vibračné rameno, rozmer R musí byť najmenej 2000 mm (pozri dodatok 6).Skúšobný stend musí byť schopný simulovať sínusové vibrácie, opísané v dodatku 7, pri pôsobení hmotnosti 150 kg.2.5.3.2. Skúšky na štandardnej dráhe2.5.3.2.1. Dráha pozostáva z dvoch rovnobežných pruhov s odstupom podľa rozchodu kolies traktora. Povrch môže byť z liateho betónu s nahladko upraveným povrchom, alebo môže byť vytvorený z dreva alebo betónových blokov, usporiadaných do základnej štruktúry. Povrch každého jazdného pruhu je definovaný ordinátami výšky vzhľadom na základňu; tieto ordináty sú uvedené v tabuľkách v dodatku 3. Vzhľadom na dráhu je výška definovaná po intervaloch 16 cm pozdĺž každého pásu.Dráha musí byť pevne usadená v zemi a vzdialenosť medzi pruhnmi sa musí po celej jej dĺžke odchyľovať iba mierne; kolesá traktora musia byť vždy plne podložené. V prípade, že pruhy sú vytvorené z blokov, tieto musia byť 6 až 8 cm hrubé a vzdialenosť medzi stredmi blokov musí byť 16 cm.Dĺžka štandardnej dráhy musí byť 100 m. Merania sa musia začať hneď, len čo sa os zadnej nápravy traktora nachádza zvislo nad bodom D = 0 na dráhe a skončiť hneď, len čo sa os prednej nápravy traktora nachádza zvislo nad D = 100 skúšobnej dráhy (pozri tabuľka v dodatku 3 prílohy II).2.5.3.2.2. Prenášané zvislé vibrácie sa určujú pri rýchlosti 12 ± 0,5 km/h.Predpísaná rýchlosť sa musí udržiavať bez použitia bŕzd. Vibrácie sa musia merať na sedadle a v bode, v ktorom je sedadlo pripojené k traktoru a s ľahkým a ťažkým vodičom.Rýchlosť 12 km/h sa musí dosiahnuť po prejazde nábehovej dráhy. Povrch tejto nábehovej dráhy musí byť plochý a musí byť pripojený na štandardnú dráhu bez zmeny úrovne.2.5.3.2.3. Sedadlo musí byť nastavené na hmotnosť vodiča v súlade s pokynmi výrobcu.2.5.3.2.4. Traktor musí byť vybavený ochranným rámom a/alebo kabínou, pokiaľ nejde o typ, pre ktorý sa toto vybavenie nevyžaduje. Nesmie niesť žiadne pomocné zariadenia. Okrem toho nesmie byť na kolesách alebo na ráme žiadna záťaž a pneumatiky musia byť bez kvapaliny.2.5.3.2.5. Pneumatiky, použité počas skúšky, musia mať štandardné rozmery a typ (diagonálne/radiálne), ako sa uvádza v pokynoch výrobcu. Hĺbka dezénu behúňa nesmie byť menšia než 65 % hĺbky nového dezénu.2.5.3.2.6. Bočné steny pneumatík nesmú byť poškodené. Tlak v pneumatike musí zodpovedať aritmetickej strednej hodnote referenčných tlakov, ktoré odporúča výrobca pneumatík. Rozchod kolies musí zodpovedať rozchodu, ktorý sa používa v normálnych pracovných podmienkach pre ten model traktora, do ktorého sa montuje toto sedadlo.2.5.3.2.7. Merania v bode pripojenia sedadla a na samotnom sedadle sa musia vykonať počas toho istého kola.Pre meranie a záznam vibrácií sa používa akcelerometer, merací zosilňovač a magnetofón alebo merač vibrácií s priamym odčítaním hodnôt. Technické údaje týchto prístrojov sú uvedené v 2.5.3.2.2 až 2.5.3.3.6.2.5.3.3. Technické údaje pre stendové skúšky a skúšky na dráhe2.5.3.3.1. Hmotnosť vodičaSkúšky musia prebehnúť s dvomi vodičmi: jeden z nich má celkovú hmotnosť 55 kg (± 10 %), z čoho nie viac než 5 kg nesie v zťažovacom páse okolo tela; druhý vodič má hmotnosť 98 kg (± 10 %) s maximálnou hmotnosťou 8 kg v páse.,2.5.3.3.2. Poloha akcelerometraKvôli meraniu vibrácií, ktoré sa prenášajú na vodiča, je akcelerometer pripevnený k pevnej a plochej platni s priemerom 250 ± 50 mm, ktorej stredná časť musí byť pevná až do priemeru 75 mm a musí byť osadená pevným ochranným zariadením, ktoré chráni akcelerometer. Táto platňa musí byť umiestnená v strede povrchu sedadla medzi sedadlom a vodičom a musí mať asi 20 mm hrubý kryt z prírodnej alebo syntetickej penovej gumy.Kvôli meraniu vibrácií v bode pripojenia sedadla musí byť akcelerometer k tomuto bodu pripevnený v mieste, vzdialenom nie viac než 100 mm od strednej pozdĺžnej roviny trakora a nie zvonka zvislého priemetu povrchu sedadla na traktor.2.5.3.3.3. Meranie zrýchlenia vibráciíAkcelerometer a súvisiace zosilňovacie a prenosové zariadenia musia zodpovedať vibráciám s efektívnou hodnotou (RMS) 0,05 m/s2 a musia byť schopné merať vibrácie s hodnotou RMS 5 m/s2 a vrcholovým faktorom (pomer špičky k hodnore RMS) 3 bez skreslenia a s maximálnou chybou ± 2,5 % na rozsahu 1 až 80 Hz.2.5.3.3.4. MagnetofónAk sa používa magnetofón, musí mať maximálnu chybu reprodukcie ± 3,5 % na rozsahu frekvencí 1 až 80 Hz vrátane zmeny rýchlosti posuvu pásky počas prehrávania pre potreby analýzy.2.5.3.3.5. Merač vibrácií2.5.3.3.5.1. Vibrácie s väčšou frekvenciou než 10 Hz možno zanedbať. Preto je povolené zapojiť pred merací prístroj dolnopriepustný filter s medznou frekvenciou asi 10 Hz a útlmom 12 dB na oktávu.2.5.3.3.5.2. Tento prístroj musí obsahovať elektronický váhový filter, zapojený medzi snímačom a integrátorom. Filter musí zodpovedať krivke, znázornenej v dodatku 8 a rezerva chyby vo frekvenčnom pásme 1 až 4 Hz musí byť ± 0,5 dB a pre iné frekvencie menej než 2 dB.2.5.3.3.5.3. Elektronické meracie zariadenie musí byť schopné ukazovať buď:- integrál (I) druhej mocniny váženého zrýchlenia vibrácií (AW) za dobu trvania skúšky (T):I =dt,- alebo druhú odmocninu tohto integrálu,- priamo efektívnu hodnotu (RMS) váženého zrýchlenia vibrácií (aweff):a=I/T =Celková nepresnosť hodnoty strednej kvadratickej odchýlky váženého zrýchlenia vibrácií, počítanej takýmto spôsobom, musí byť v rozsahu ± 5 %.2.5.3.3.6. KalibráciaVšetky prístroje sa musia pravidelne kalibrovať.2.5.3.3.7. Vyhodnocovanie vibračných skúšok2.5.3.3.7.1. Počas každej skúšky sa musí vážené zrýchlenie vibrácií merať po celú dobu trvania skúšky meračom vibrácií s priamym odčítaním hodnôt, ktorý je špecifikovaný v 2.5.3.3.5.2.5.3.3.7.2. Protokol musí obsahovať aritmetickú strednú hodnotu korigovaného zrýchlenia vibrácií sedadla pre ľahkého vodiča a tiež aritmetickú strednú hodnotu korigovaného zrýchlenia vibrácií sedadla pre ťažkého vodiča. V protokole o skúškach musí byť uvedená aj hodnota pomeru váženého zrýchlenia vibrácií na sedadle vodiča k váženému zrýchleniu vibrácií, meranému v bode pripojenia sedadla. Hodnota tohto pomeru sa udáva na dve desatinné mesta.2.5.3.3.7.3. Musí sa merať rozsah teplôt okolia a musí sa uviesť aj v protokole.2.5.4. Vibračné skúšky, ktoré treba vykonať na sedadlách traktora v závislosti od ich zamýšľaného použitia.2.5.4.1. Sedadlo, určené pre používanie v niektorej triede (triedach) traktorov kategórie A, sa musí skúšať na vibračnom stende pomocou vhodných signálov s nastavenými hodnotami.2.5.4.2. Sedadlo, určené pre používanie v niektorom type traktora kategórie B, sa musí skúšať na štandardnej dráhe spolu s traktorom toho typu. Možno však vykonať aj simulačnú skúšku pomocou signálu s nastavenou hodnotou, ktorá zodpovedá akceleračnej krivke, určenej v priebehu skúšok na štandardnej dráhe pre ten typ traktora, pre ktorý je sedadlo určené.2.5.4.3. Sedadlo, určené pre používania iba v konkrétnom type traktora kategórie A, možno tiež skúšať v súlade s požiadavkami z 2.5.4.2. V tomto prípade bude typové schválenie prvku udelené iba pre ten typ traktora, pre ktorý je určené skúšané sedadlo.2.5.5. Postup, používaný pre určenie vibrácií sedadiel, určených pre traktory kategórie A2.5.5.1. Vibračné chovanie referenčného traktora, ktoré je kritickým faktorom pri skúškach sedadla vodiča, sa definuje pomocou spektrálnej výkonovej hustoty zvislého zrýchlenia (dodatky 9 a 10), zaznamenaného v bode pripojenia sedadla referenčného traktora počas jazdy po štandardnej dráhe v súlade s požiadavkami z 2.5.3.2.2.5.5.2. Hodnota awB, ktorá skutočne existuje v bode pripojenia sedadla počas cyklu meraní, musí byť v nasledujúcich rozsahoch:a= 1,9 m/s2 až 2,2 m/s2 u referenčného traktora triedy I,a= 1,6 m/s2 až 1,8 m/s2 u referenčného traktora triedy IIa= 2,05 m/s2 pre triedu I,a= 1,7 m/s2 pre triedu II.a= awBawB2.5.5.3. V prípade, že skúšky prebehnú na stende, signály s nastavenými hodnotami pre generovanie zvislého pohybu bodu pripojenia sedadla museli byť určené dvojitou integráciou signálov zrýchlenia, zaznamenaných v bode pripojenia sedadla referenčných traktorov triedy I alebo II, ktoré sa skúšajú počas jazdy po referenčnej dráhe. Signály s nastavenou hodnotou sú opísané v dodatkoch 4 a 5.Skúšobný stend musí byť nastavený tak, aby bol bod pripojenia sedadla vystavený váženému zrýchleniu:a= 1,9 m/s2 až 2,2 m/spre traktory kategórie A v triede I aa= 1,6 1,6 m/s2 až 1,8 m/spre traktory kategórie A v triede II.a= 2,05 m/s2 pre traktory kategórie A triedy I,a= 1,7 m/s2 pre traktory kategórie A triedy II,a= awBawB2.5.5.4 Pri skúške na skúšobnom zariadení platia požiadavky bodu 2.5.3.1 a budenie kmitov sa robí podľa bodu 2.5.5.2.Pre každého z oboch šoférov uvedených v bode 2.5.3.3.1 se meria vážené zrýchlenie kmitania na sedadle po dobu 28 s Meranie se začne pri signále žiadanej hodnoty v dobe t = 0 s a ukončí sa pri signále žiadanej hodnoty v dobe t = 28 s (pozri dodatky 4 a 5 k prílohe II). Urobia sa najmenej dve skúšky. Meranie hodnoty sa nesmie odchýliť od aritmetického priemeru o viac ako ± 5 %.2.5.6 Postup stanovenia kmitania sedadiel určených pre traktory kategórie B2.5.6.1 V súlade s bodom 2.5.4.2 sa skúšky kmitania sedadla nevzťahujú na skupinu alebo triedu traktorov, ale iba na typ traktora, pre ktorý je sedadlo určené.2.5.6.2 aw*ss.2.5.6.3 Skúška na skúšobnom zariadení sa robí v spojení so skúškou na normalizovanej vozovke podľa bodov 2.5.3.1 a 2.5.3.3.Žiadané hodnoty pre riadiacu jednotku kmitacieho zariadenia sa stanovia dvojitou integráciou signálu zrýchlenia kmitavého pohybu zaznamenaného podľa bodu 2.5.3.1.1.2.5.6.4 a= awsawFawpKaždá skúška na skúšobnom zariadení sa robí dvakrát. Merané hodnoty sa nesmú odchýliť od aritmetického priemeru o viac ako ± 5 %.3. TYPOVÉ SCHVÁLENIE KONSTRUKČNEJ ČASTI EHS A POŽIADAVKY NA OZNAČENIE3.1 Podmienky pre udelenie typového schválenia konštrukčnej časti EHS pre sedadloAby sa mohlo udeliť typové schválenie konstrukčnej časti EHS pre sedadlo, musí sedadlo okrem splnenia vyššie uvedených požadaviek vyhovieť aj týmto podmienkám:3.1.1 rozsah nastavenia podľa hmotnosti šoféra musí byť najmenej od 50 kg do 120 kg;3.1.2 zmena uhlu sklonu nameraná pri skúške bočnej stability nesmie prekročiť 5°;3.1.3 žiadna z dvoch hodnôt uvedených v bode 2.5.3.7.2 nesmie prekročiť 1,25 m/s2.3.2 Žiadosť o typové schválenie konstrukčnej časti EHS3.2.1 Žiadosť o typové schválenie konstrukčnej časti EHS podáva držiteľ obchodného názvu alebo značky alebo jeho splnomocnený zástupca.3.2.2 Pre každý typ sedadla šoféra sa k žiadosti prikladá:3.2.2.1 stručný technický opis s presným uvedením typu alebo typov traktora, pre ktoré je sedadlo určené;3.2.2.2 výkresy v trojitom vyhotovení, dostatočne podrobné, aby umožnili identifikáciu typu sedadla, a uvádzajúce predovšetkým jeho rozmery, hmotnosť, systém odpruženia a spôsob jeho upevnenia;3.2.2.3 najmenej jedno sedadlo;3.2.2.4 jeden traktor (v prípade potreby) reprezentujúci typ traktoru, pre ktorý je sedadlo určené.3.3 Nápisy3.3.1 Sedadlo predložené na typové schválenie konstrukčnej časti EHS musí byť čitateľným a nezmazateľným spôsobom opatrené obchodnou značkou alebo názvom žiadateľa.3.3.2 Na každom sedadle musí byť dostatočne veľká plocha pre umiestnenie značky EHS typového schválenia konstrukčnej časti; táto plocha musí byť znázornená na výkresoch podľa bodu 3.2.2.2.3.4 Typové schválenie konstrukčnej časti EHS3.4.1 Ak sedadlo predložené podľa bodu 3.2 vyhovuje požiadavkám bodov 3.1 a 3.3, udelí sa mu EHS typové schválenie konštrukčnej časti a pridelí číslo typového schválenia konštrukčnej časti.3.4.2 Toto číslo sa nesmie prideliť žiadnemu inému typu sedadla.3.5 Označenie3.5.1 Každé sedadlo, které vyhovuje typovému schváleniu podľa tejto smernice, musí mať značku typového schválenia konstrukčnej časti EHS.3.5.2 Táto značka sa skladá:3.5.2.1 z obdĺžnika, v ktorom je vpísané písmeno "e" a rozlišovacie číslo alebo písmená členského štátu, ktorý typové schválenie udelil:1 pre Nemecko,2 pre Francúzsko,3 pre Taliansko,4 pre Holandsko,6 pre Belgicko,11 pre Spojené kráľovstvo,13 pre Luxembursko,18 pre Dánsko,IRL pre Írsko,3.5.2.2 z čísla EHS typové schválenie konštrukčnej časti zodpovedajúceho číslu certifikátu EHS typové schválenie konstrukčnej časti, které bolo vystavené pre dotyčný typ sedadla, a umiestneného blízko pod obdĺžnikom;3.5.2.3 z údaja umiestneného blízko nad obdĺžnikom a uvádzajúceho typ traktora kategórie A, pre ktorý je sedadlo určené. Tento údaj má podobu:- pre traktory kategórie A triedy I: I- pre traktory kategórie A tried I a II: I a II.Pokiaľ nie je nad obdĺžnikom žiadny údaj, je sedadlo určené pre traktor kategórie B.3.5.3 Značka EHS typové schválenie konštrukčnej časti sa pripevní k sedadlu takým spôsobom, aby bola nezmazateľná a jasne čitatelná i po montáži sedadla do traktoru.3.5.4 Príklad značky typové schválenie konštrukčnej časti, je uvedený v dodatku 11.3.5.5 Rozmery jednotlivých častí tejto značky nesmú byť menšie než najmenšie rozmery predpísané pre označenie podľa nákresu v dodatku 11.--------------------------------------------------PRÍLOHA IIIVZOR CERTIFIKÁT TYPOVÉHO SCHVÁLENIA KONSTRUKČNEJ ČASTI EHS+++++ TIFF +++++--------------------------------------------------PRÍLOHA IVPOŽIADAVKY NA MONTÁŽ SEDADLA ŠOFÉRA PRE TYPOVÉ SCHVÁLENIE TRAKTORA EHS1. Každé sedadlo šoféra musí byť označené značkou typového schválenia konštrukčnej časti EHS a spĺňať tieto požiadavky na montáž:1.1 sedadlo šoféra musí byť namontované tak, aby:1.1.1 šofér mal zabezpečenú pohodlnú polohu pre riadenie a ovládanie traktora;1.1.2 sedadlo bolo ľahko prístupné;1.1.3 šofér v normálnej polohe pri riadení traktora mohol ľahko dosiahnuť na rôzne ovládače traktora, ktorých používanie počas prevádzky možno predpokladať;1.1.4 žiadna zo súčastí sedadla alebo traktora nemohla šoférovi spôsobiť rezné rany alebo pomliaždeniny;1.1.5 u sedadla nastaviteľného len pozdĺžne a výškovo sa jeho rovina súmernosti zhodovala alebo bola rovnobežná so strednou pozdĺžnou rovinou traktora;1.1.6 u sedadla schopného otáčania okolo zvislej osi bola možnosť jeho zabezpečenia vo všetkých polohách alebo v určitých polohách a bezpodmienečne v polohe uvedenej v bode 1.1.5.2. Držiteľ typového schválenia EHS traktora môže požiadať o jeho rozšírenie na iné typy sedadla. Príslušné orgány toto rozšírenie povolia, ak budú splnené tieto podmienky:2.1 nový typ sedadla už získal typové schválenie konstrukčnej časti EHS;2.2 nový typ sedadla bol skonštruovaný pre montáž na typ traktora, pre ktorý bolo požiadané o rozšírenie typového schválenia EHS;2.3 sedadlo nového typu sa namontuje takým spôsobom, aby boli splnené požiadavky na montáž uvedené v tejto prílohe;3. Sedadlá určené pre traktory s minimálnym rozchodom kolies zadnej nápravy 1150 mm môžu mať tieto minimálne rozmery týkajúce sa hĺbky a šírky sedacej časti:- hĺbka sedacej časti: 300 mm,- šírka sedacej časti: 400 mm.Toto ustanovenie platí len vtedy, ak z dôvodov týkajúch sa konštrukcie traktora sa nemohli dodržať predpísané hodnoty pre hĺbku a šírku sedacej časti, t. j. (400 ± 50) mm a najmenej 450 mm.4. Pri každom udelení nebo odmietnutí typového schválenia alebo rozšírenia typového schválenia musí byť k certifikátu typového schválenia EHS traktora priložený dokument zodpovedajúci vzoru uvedenému v prílohe V.--------------------------------------------------PRÍLOHA VPRÍLOHA K CERTIFIKÁTU TYPOVÉHO SCHVÁLENIA EHS TRAKTORA Z HĽADISKA SEDADLA ŠOFÉRA(Čl. 4 ods. 2 a 10 smernice Rady 74/150/EHS zo dňa 4. marca 1974 o aproximácii právnych predpisov členských štátov týkajúcich sa schvaľovania typu kolesových poľnohospodárskych a lesných traktorov)+++++ TIFF +++++--------------------------------------------------